open-index/open-wikipedia-markdown huggingface dataset:
咪芝蓮

**咪芝蓮**（，前英文名）係香港商業電台叱咤903電台節目，由阮小儀主持，由2012年6月2號開始，逢禮拜六下晝3點到4點喺商業二台播出，由2013年8月3號起，改做下晝1點到2點播出，由2019年7月13號起，改做下晝4點到5點播出，響8月31號播出最後一集。節目再響2022年8月6號再開，響下晝1點到2點播出，2022年版本嘅主題曲係由The Boogie Playboys製作。

## 內容
主持會到訪一間餐廳，訪問一位靚仔廚師，問佢煮食心得或者個人生活；之後會請一位女嘉賓試下呢位廚師手藝，畀「咪芝蓮星星」評分，最多畀三粒；最後會問呢位廚師一條古怪問題。

由2014年5月17號起，節目開始邀請男嘉賓，節目最後男嘉賓會分享佢哋討好異性嘅食譜或者煮食習慣。

## 嘉賓一覽
### 2012年

### 2013年

### 2014年

### 2015年

### 2016年

### 2017年

### 2018年

### 2019年

### 2022年

## 參考


## 睇埋
*咪芝巨星

## 出面網頁
*咪芝蓮重溫網頁
*
*

|colspan="3" align=center|香港商業電台 叱咤903商業二台節目
|-
|width=30% align=center|**上一節目**903 id club 滑鼠商店街903專業推介903豁達推介→一位呀唔該咪芝巨星
|width=40% align=center|**咪芝蓮**2012年6月2號－2013年7月27號 (15:00-16:00)2013年8月3號－2019年7月6號 (13:00-14:00)2019年7月13號－8月31號 (16:00-17:00)2022年8月6號－2025年10月25號 (13:00-14:00)
|width=30% align=center|**下一節目**903豁達推介903豁達推介903獨立調查委員會主子主場館
米芝蓮

**米芝蓮**（）係法國一間車軚製造廠，同好時年、石橋同埋馬牌並列全球四大車軚廠。另外佢出嘅米芝蓮指南亦都好出名。

## 出面網頁

* 
* 
* 
*
朱立倫

**朱立倫**（，），中華民國政治人，中國國民黨第7、11代主席，曾任新北市市長、行政院副院長、桃園縣縣長、立法委員、大學教授。

## 政治經歷
2010年開始做新北市市長，2014年連任，2018年唔撈，由黨友侯友宜接棒。

### 第一次擔任黨主席同埋2016年參選總統
2015年朱立倫喺中國國民黨主席選舉勝出，接替辭任嘅馬英九做黨主席。佢參選2016年中華民國總統選舉，但輸咗畀民主進步黨嘅蔡英文，1月16號宣佈唔做國民黨主席。

### 參選2020年中華民國總統選舉黨內初選
佢曾經諗住喺2020年再代表國民黨出戰總統選舉，但喺黨內初選入面輸咗畀韓國瑜，而蔡英文就成功喺大選連任。

### 第二次擔任黨主席（2021年9月起）
2021年佢再度參選國民黨主席選舉，以45.78%嘅得票率、打低希望連任嘅江啟臣，再次當選主席。

喺2021年臺中市第二選舉區立法委員陳柏惟罷免案入面，朱立倫有份支持罷免，更加指控陳柏惟第三會期「0提案」，但台灣基進之後反駁，話不論係立法院公開數據，或者公督盟嘅評鑑資訊，陳柏惟喺第三會期有七項領銜提案。台灣基進更加表明如果朱立倫唔道歉，會採取法律行動。陳柏惟亦話，朱立倫咁樣有失黨主席身分。

## 參考


## 出面網頁

* 主席 - 中國國民黨全球資訊網 KMT Official Webstie 
* 
*
鄭文燦

**鄭文燦**（，）係台灣執政黨民主進步黨桃園縣縣黨部主委，2014年當選頭一任桃園市市長，2018年成功連任。
林佳龍

**林佳龍**（，）係臺灣民主進步黨成員，臺中市立委，2014年當選臺中市市長。依家佢係交通部部長。

## 出面網頁
賴清德

**賴清德**（，，）係中華民國政治人，民主進步黨成員，曾任中華民國副總統，現任中華民國總統。做過立法委員、臺南市市長、行政院院長。

## 事跡
賴清德2010年開始做臺南市長，2014年連任。2017年9月8號，棄臺南市長嘅職位，北上臺北接任中華民國行政院院長。

佢喺2020年中華民國總統選舉入面，參與咗民進黨黨內初選，一度有意挑戰競逐連任嘅黨友蔡英文但落敗，但之後作為蔡英文副手出選，2020年1月11號，當選副總統。

2023年4月12號，賴清德獲得民進黨提名參選2024年中華民國總統選舉；11月20號，佢同副手蕭美琴前往中央選舉委員會登記。2024年1月13號，賴清德以40.05嘅得票率當選總統，係中華民國首個具有醫師專業同埋副總統身分競選成功嘅總統。與此同時，民進黨以連續三屆執政創下自1996年中華民國總統選舉以嚟政黨連屆執政嘅最長紀錄。

## 爭議

### 身為台南市長拒絕進入議會接受質詢被彈劾
喺2014年台灣地方選舉，賴清德當選台南市長，但之後國民黨李全教當選咗做台南市議會議長。之後，李全教被控涉及賄選，賴清德就以呢個為理由宣布唔會進入議會接受市議員質詢，結果多次被市議會移送行政院同監察院調查同埋彈劾。國民黨市黨部主委謝龍介亦批評，從來冇一個地方首長會好似賴清德咁深入干預地方議會選舉，唔單止有失民主政黨嘅格調，也有失民主風度。監察院去到2015年8月5號，通過對佢彈劾，批評佢建立惡例，動搖民主社會核心價值，但賴清德反而批評監察院濫權。去到同年8月28號，賴清德話自己取得階段性成果，終於進入議會作施政報告。

### 形容部分職業為功德被批評爭議
賴清德唔止一次形容某啲職業係做功德，比某啲人揶揄為「賴功德」。 其中喺2017年11月24號，賴清德喺一個公開活動入面提到照服員雖然薪水得3萬元，同工作內容相比好似唔划算，但就當「功德台灣」，應該呢份工作當做善事，結果俾唔少網友批評，媒體人兼學者管中祥就指佢將政府責任推卸去到做功德嘅層面，揶揄佢係「功德院、賴功德」。佢之後回應話，贊成長照員加人工，之後媒體將佢嘅意思過份簡化。

### 指控男男同性戀係愛滋病源頭被批評
喺2017年9月22號，本身係醫生嘅賴清德，喺一個表揚醫療工作人員嘅活動入面，話感染愛滋病嘅主要來源唔係共用針筒，而係由男男同性戀所引起。有網民批評佢恐同、反同、黑同，亦有網民擔心，賴清德嘅錯誤發言，會引發更多人網路霸凌同志。佢之後回應話，只係想講得獎人之一顏純左推動使用乾淨嘅針筒，大大降低由針筒傳遞嘅愛滋病得病率，話自己無不敬。

## 睇埋

* 斑斑 (狗)：賴清德收養嘅一隻流浪狗

## 參考

## 出面網頁
陳菊

**陳菊**（，）係台灣民主進步黨成員，喺臺灣省臺北縣羅東區三星鄉（今宜蘭縣三星鄉）出世，做過高雄市市長，2018年轉做總統府秘書長。2020年8月1號上任成為監察院院長。

## 得意事
陳菊嘅外號叫做「花媽」，原因係陳菊嘅外型同日本卡通片《我們這一家》嘅花師奶（台灣叫花媽）好似，因而得名。

## 攷
桃園區

**桃園區**（ ）係臺灣桃園市嘅市轄區，面積34.80平方公里，人口45萬。

桃園區舊時叫「桃園市」，原桃園縣2014年12月25號升格成直轄市，用咗「桃園市」個名，而呢個市就相應改名做「桃園區」。
粵語音系

**粵語音系**包括粵語嘅聲母，韻母同埋聲調。
## 聲母

粵語嘅聲母通常有20個左右。以下係廣州粵語同南寧粵語嘅聲母：

其中//係廣州粵語無嘅，但係南寧粵語同好多其他粵語方言都有。

廣州同南寧嘅粵語已經無咗濁輔音，只淨返送氣同唔送氣嘅分別；但有啲粵語方言（例如四邑話同陽江話）都有濁輔音甚至複輔音。

## 韻母

現代標準粵語嘅元音有學者認為有8隻，有學者認為有11隻。有學者認為，粵語元音有（單純嘅）長短對立，但亦有學者認為，粵語「長元音」同「短元音」之間有音質差別，而唔單止係長短分別。此外，其中兩隻元音有人認為係同，亦有人認為係同。文讀音有九套韻尾，包括/-p̚/、/-t̚/、/-k̚/三套入聲韻尾。粵語入聲承陽，同部位嘅韻尾擺埋一齊，方便對照。括住嘅係非標準韻母。

## 聲調

喺語義角度來講，現代標準粵語有六隻聲調：陰平、陽平、陰上、陽上、陰去同陽去；粵語亦有入聲，有啲學者就將入聲分列做獨立聲調：上陰入／高陰入、下陰入／低陰入、陽入。有人將上陰入、下陰入分別叫做陰入同中入其實係錯誤叫法，爾啲調名會令人誤以為入聲喺同時三分；其實入聲由中古音到粵語先分化咗做陰陽入，陰入之後先分上下。另外，廣州話重有陽平調嘅入聲字，不過通常只會出現喺變讀，而爾啲變讀喺南寧白話幾乎唔會出現。入聲調值如果係平調，個數就齋寫一次。

同時，好多種粵語方言嘅：
*陽平調調值係31而唔係11；
*

## 歷史變化
同其他語言一樣，粵語聲音喺度不斷變化，過程中越來越多母語使用者將某啲音讀成遞個音。

### 陽入對調
一直以嚟，廣東話都有陽入對調呢種現象，會將（鼻尾韻母，light rime）同入聲韻（塞尾韻母，checked rime）對調同交換讀。通常有陽入對調嘅字會以一對組合嘅形式出現，而呢啲組合好多時都有類近意思。例子有拎（l/ning1）同埋搦（l/nik1）、揈（fing6）同埋扐（fik6）、冚（kam2）同埋扱（kap1）等。

### 齒齦音同齦齶音合流
過去影響廣東話嘅一個轉變係喺19世紀末同20世紀初發生嘅齒齦音同齦齶音（有時叫齒齦後音）合流。呢種對立喺1950年代之前出版嘅好多廣東話字典同發音指南都有紀錄，但喺任何現代粵語字典中唔再區分兩者。

記錄爾種對立嘅出版物包括：
*Williams, S., *A Tonic Dictionary of the Chinese Language in the Canton Dialect*, 1856.
*Cowles, R., *A Pocket Dictionary of Cantonese*, 1914.
*Meyer, B. and Wempe, T., *The Student's Cantonese-English Dictionary*, 3rd edition, 1947.
*Chao, Y. *Cantonese Primer*, 1947.

噝音脫齶化令好多曾經唔同嘅字聽落一樣。作為比較，爾種區別仍然喺現代標準普通話中，大多數喺廣東話嘅齦齶音對應於喺普通話嘅捲舌音，例如：

儘管上述參考文獻觀察到區別，但大多數人重注意到，當時已經出現咗脫齶化現象。Williams（1856）寫：

Cowles（1914）寫：

爾種齶音化差異嘅痕蹟有時反映喺香港政府粵語拼音。例如，好多名拼寫為*sh*，即使*sh*（）唔再用作字音。例如「石」姓（）通常羅馬化做*Shek*，同地名沙田。

齦齶擦音同捲舌擦音喺普通話中互補分佈，其中齦齶擦音以前只發生同前，然而，普通話亦保留咗介音同，正如上述所舉例子。廣東話喺某啲時候喺佢歷史上已經失去咗介音，講話者降低咗區分某啲義音字嘅能力。

喺現代香港，好多年輕講話者都唔分某啲音素對，例如泥母同來母，並將一種合併到另一種，一律讀嗮。雖然通常認為呢樣嘢唔正式，譴責為「懶音」，但係真係變得越來越普遍，又影響其他粵語地區（睇香港粵語），但係唱歌嗰陣，大多數啲歌手都有分同。前嘅同。

## 參考

## 睇埋
*《粵音韻彙》，粵語音系研究史上嘅一本名著
類:粵語
類:語言學
行街買嘢

**行街買嘢**，係種經濟活動同消閒行為，指行去唔同舖頭或攤檔睇下、揀下同畀錢買貨品，對應英辭**shopping**。

## 經濟

## 心理

有人買嘢買到失澌控，停唔到，個狀態叫做**病態購物**，係種困擾女性多過男性嘅心理問題。

## 語文
### shopping
啲人要表達「行街買嘢」嘅意思時，通常會直接用英辭「shopping」；視乎重點為何，有時又會齋講「行街」或者「買嘢」。近年多咗**濕平**（）呢個港澳潮語，係「shopping」）嘅擬音，語氣灰諧。英辭「shopping」直譯作**行舖頭**，意譯為「行街買嘢」。
### window shopping
英譯**window shopping**大概指**齋睇唔買**（通常隔住個櫥窗），然而未有傳神嘅中文翻譯。英文「window shopping」同「shopping」嘅分別在於當事人嘅意欲，而非結果；前者表示冇打算買，後者表示有嘢想買，唔理最尾有冇買嘢。

### 購物
「購物」（粵拼：）一詞喺傳統中文單單指「買嘢」，冇包括「揀嘢買」。大陸官話興以「購物」作英辭「shopping」嘅翻譯，有齊以上兩個意思。由普通話**購物**（漢語拼音：gòuwù），又衍生出香港潮語「鳩嗚」（粵拼：）呢個擬音謔稱。英辭「shopping」四海通用嘅官話意譯係**逛街購物**。

### 其他
近年，台灣國語會用發音近似英辭「shopping」嘅詞語**血拼**（注音：ㄒㄩㄝˋ　ㄆㄧㄣ）來形容瘋狂買嘢，帶有爭先恐後同荷包「出血」嘅凶狠意味。呢個用法亦擴散到粵語同其他地方嘅官話等中文種類。

台灣國語亦出現咗潮語**瞎拼**（注音：ㄒㄧㄚ　ㄆㄧㄣ），發音同樣近似英辭「shopping」，表達盲目買嘢嘅意思，然而呢個用法喺其他地域並唔常見。

形容買好多嘢嘅傳統粵辭係**掃貨**（粵拼：）；個「掃」字帶類似「一掃而空」嘅誇張描繪。

喺官話白話文有**搶購**（粵拼：）一詞，解作踴躍買嘢，通用於各中文地區。

## 參考

## 睇埋
*網上購物
冰島文維基百科

**冰島文維基百科**係維基百科協作計劃嘅冰島文版，由非牟利組織──維基媒體基金會維持負責。家下係各語言嘅維基百科計劃中，規模排名響80名以內（跟文章數量計），有超過3萬篇文。

## 連出去
* 冰島文維基百科
馬拉也林文

（，拉丁轉寫：**Malayāḷaṁ**，國際音標：），係通行於南印度基拉拉邦嘅語言，係呢個邦嘅法定語言，有超過3800萬人用。同時根據印度憲法，馬拉也林文係印度22種國家語言之一。喺2013年宣佈爲印度古典語言之一。「馬拉也林」個名譯自呢隻話自稱嘅發音，但作爲民族語言所對應嘅民族叫「馬拉也利人」（，轉寫：Malayāḷi），噉係因爲呢個詞嘅詞根係「馬拉也拉」（，轉寫：Malayāḷa），-m（，轉寫：ṁ）同-i（，轉寫：i）都係附標詞尾。因爲多數馬拉也利人聚居喺基拉拉邦，所以習慣將呢個民族稱爲「基拉拉人」（）。

馬拉也林文屬達羅毗荼語系。佢語言嘅基本構造同正字法同淡米爾文好似。馬拉也林文有獨自嘅文字，亦即馬拉也林文字。

## 文字
馬拉也林文嘅文字喺統一碼分配嘅位置喺U+0D00到U+0D7F之間。

## 攷


類:基拉拉邦
類:達羅毗荼語系
鳩嗚

**鳩嗚**（）字面意思係解「亂咁嗌」，2014年開始喺香港用來做普通話詞「購物」（漢語拼音：gòuwù）嘅粵語音譯，有嘲諷意味。

## 典故
2014年8月17號，香港保普選反佔中大聯盟搞8.17反佔中大遊行，有記者訪問參加者遊行目的，參加者用普通話答「購物」，訪問片喺網上廣泛流傳，啲網民將佢寫成「鳩嗚」嘲諷。

## 發展
2014年9月底爆發雨遮革命，民眾佔領香港幾個地方嘅馬路，到11月底警方到旺角清場，特首梁振英跟住呼籲市民到旺角消費支持商舖，佔領民眾就諗到用「鳩嗚」名義逗留喺旺角嘅行人路週圍行，變相繼續佔領。
## 註

## 攷
尼婆羅文

**尼瓦爾文**（尼婆羅文：**नेपाल भाषा**，轉寫：Newāh Bhāy），係尼泊爾尼婆羅人嘅語言，有超過140萬人用。
豫園

**豫園**係中國上海一個古典園林，喺黃浦區，原上海老城廂東北部，喺1559年明代時期起。
亞當利斯

**亞當利斯**（，）係美國天文學家，出名用超新星去探測宇宙，2006年做咗其中一位邵逸夫天文獎得主，2011年做咗其中一位諾貝爾物理學獎得主。

類:美國天文學家
類:邵逸夫獎得主
類:諾貝爾物理學獎得主
阿道夫布特南特

**阿道夫·布特南特**（，）係德國化學家，出名研究性賀爾蒙，1939年攞到諾貝爾化學獎。
諾貝爾化學獎

**諾貝爾化學獎**係諾貝爾獎之一，表揚響化學領域有重要發現或發明嘅人，由瑞典斯德哥爾摩卡羅琳醫學院負責頒發。
性賀爾蒙

**性賀爾蒙**，亦叫**性激素**、**性類固醇**，係脊椎動物分泌嘅一類同性有關嘅類固醇賀爾蒙（激素）。

## 睇埋
*雄激素
*雌激素
阿道夫溫道斯

**阿道夫·溫道斯**（，）係德國化學家，出名研究固醇，1928年攞到諾貝爾化學獎。
類固醇

**類固醇**係脂嘅其中一類，各種生物（植物、動物、真菌）上面都好常見，主要結構係三個六碳環加一個五碳環。

類固醇可以做特效藥，但大量用會對人體有害。

## 睇埋
*固醇
固醇

**固醇**係類固醇嘅其中一類，結構特徵係A環3號位有個氫氧基。

出名嘅固醇包括膽固醇同植物固醇。
帕拉迪奧

**帕拉迪奧**（，）係文藝復興時期意大利威尼斯共和國建築師，對西方建築學有好深遠影響。

Monument to Andrea Palladio (Vicenza).jpg|Andrea Palladio
Basilica Palladiana (Vicenza) - facade on Piazza dei signori.jpg|Basilica Palladiana
Palazzo del Capitanio (Vicenza).jpg|Palazzo del Capitanio
Palazzo Chiericati (Vicenza).jpg| Palazzo Chiericati
Interior of Teatro Olimpico (Vicenza) scena .jpg|Teatro Olimpico
Basilica di San Giorgio Maggiore (Venice).jpg|San Giorgio Maggiore
威尼斯共和國

**威尼斯共和國**，全稱**威尼斯至尊共和國**（威尼斯文：**Serenìsima repùblica de Venessia**；），係697年到1797年期間喺意大利北面嘅城邦，首都威尼斯。

類:城邦
城巴N72線

**[[城巴]]N72線**係香港一條非過海通宵巴士線，來往華貴邨同埋鰂魚涌（海澤街），屬72線嘅特別班次。

## 歷史
*1994年8月25號：投入服務，來往華貴邨同埋銅鑼灣（興利中心）
*1997年4月21號：延長至鰂魚涌（海澤街）
*2002年4月28號開始：同N90喺香港仔隧道收費廣場嘅免費轉乘優惠改用八達通提供，並增設同城巴通宵線N11、N962、N969嘅八達通轉乘優惠。
*2015年3月16號：運輸署嚮服務詳情表層面停止身為獨立路線，將呢條線改做日間線72嘅特別班次。

## 途經街道
### 華貴開
*田灣海傍道、天橋、石排灣道、香港仔海傍道、香港仔巴士總站、香港仔大道、黃竹坑道、南朗山道、黃竹坑巴士總站、南朗山道、黃竹坑道、香港仔隧道、黃泥涌道、摩利臣山道、天樂里、軒尼詩道、怡和街、高士威道、英皇道、電照街、渣華道、海裕街同埋海澤街。

### 鰂魚涌（海澤街）開
*海澤街、芬尼街、英皇道、高士威道、伊榮街、邊寧頓街、怡和街、軒尼詩道、堅拿道巴士專線，堅拿道東、摩利臣山道、黃泥涌道、香港仔隧道、黃竹坑道、海洋公園道、香葉道、警校道、南朗山道、黃竹坑道、香港仔海傍道、天橋、香港仔大道、洛陽街、東勝道、香港仔大道、天橋、香港仔海傍道同埋田灣海傍道。

## 車站一覽

## 參考


## 出面網頁

*城巴N72線官方路線資料
添馬街

**添馬街**（）係香港一條街，喺金鐘中間，北面連接夏愨道，南面連接金鐘道交界，南北兩個方向行車，個名嚟自添馬艦。
琳寶徑

**琳寶徑**（）係香港一條街，喺中環東面，東面連接紅棉路，西面連接遮打道同美利道交界，向西行車。

類:中環街道
長沙街

**長沙街**（）係香港一條街，喺旺角南面，東面連接彌敦道，西面連接上海街，向西行車，個名嚟自湖南長沙。
陳沛汶

**陳婉衡**（，）係香港無綫電視女藝員，香港出世，自細響加拿大生活，亦喺星加坡生活過，2011年參選溫哥華華裔小姐攞到「友誼小姐」，之後返香港參選2012年度香港小姐競選，因為個樣似泳兒，所以又叫「翻版泳兒」，落選之後做咗無綫娛樂新聞台女主播，到2014年佢主持J2遊埠節目《三日兩夜》同行山節目《Go! Yama Girl》而開始多人識。

## 演出

### 電視節目（[[無綫電視]]）
*2014年：《三日兩夜》主持
*2014年：《Go! Yama Girl》主持
*2014年：《山系女行Yama Girl》主持
*2017年：《瘋狂夏水禮2017》嘉賓
*2018年：《誇極限大挑戰》參賽者
*2018年：《Do姐有問題》（第二輯）問題專員
*2021年：《到此一遊》主持（第4集）

### 電影
*2016年：《PG戀愛指引》 飾 Vicky
*2016年：《綁架丁丁當》 飾 余芳蘭
*2016年：《失戀日》 飾 Tracy
*2018年：《三個綁匪七條心》 飾 Mimi
*2018年：《我的情敵女婿》 飾 黃龍雞助手
*2019年：《最佳男友進化論》 
*2020年：《我的筍盤男友》 飾  Bella

## 參考
 

## 出面網頁
* 
* 
* 
* 4. 陳婉衡 - 溫哥華華裔小姐競選2011
* 
* 
* 
*
格蘭維站 (溫哥華)

**格蘭維站**（有作**固蘭湖站**、**固蘭護站**等；）係加拿大溫哥華架空列車嘅一個車站。

車站位於斯摩亞街同格蘭維街之間嘅登士梅亞街嘅地底，用嘅係以前加拿大太平洋鐵路用嘅登士梅亞隧道。車站名亦都來自格蘭維街，格蘭維街個名就來自溫哥華1886年建市之前嘅名稱「格蘭維」（Granville）。

## 車站結構

類:溫哥華架空列車車站
2016年太平洋颱風季

**2016年太平洋颱風季**泛指喺2016年全年內嘅任何時間，喺赤道以北、國際換日線以西嘅太平洋水域，以及南中國海所產生嘅熱帶氣旋。雖然有關方面並冇設下呢個颱風季嘅指定期限，但大部份喺西北太平洋嘅熱帶氣旋通常都會喺5月至10月期間形成。

## 熱帶氣旋一覽

## 參考
2017年太平洋颱風季

**2017年太平洋颱風季**泛指喺2017年全年內嘅任何時間，喺赤道以北、國際換日線以西嘅太平洋水域，以及南中國海所產生嘅熱帶氣旋。雖然有關方面並冇設下呢個颱風季嘅指定期限，由時太平洋海域關島偏北及日本偏南颱風期間生成，但大部份喺西北太平洋嘅熱帶氣旋通常都會喺5月至12月期間形成。

## 新聞提供

## 熱帶氣旋一覽

## 參考

## 出面網頁
2018年太平洋颱風季

**2018年太平洋颱風季**泛指喺2018年全年內任何時間，喺赤道以北及國際換日線以西嘅太平洋水域，以及南海所產生嘅熱帶氣旋。雖然有關方面並冇設立爾個颱風季嘅指定期限，但大部份喺西北太平洋嘅熱帶氣旋通常都會喺5月至12月期間形成。

呢篇文嘅範圍僅限於赤道以北及國際換日線以西嘅太平洋以及南中國海水域。喺赤道以北及國際換日線以東嘅太平洋水域產生嘅風暴就被稱為颶風，並被列入2018年太平洋颶風季。喺西太平洋產生嘅熱帶風暴係由日本東京颱風中心命名，國際編號係18xx，而美國聯合颱風警報中心會將嗰帶嘅熱帶低氣壓編上W字尾嘅編號。

凡進入或喺菲律賓風暴責任範圍以內產生嘅熱帶低氣壓，菲律賓大氣地理天文部門（PAGASA）都會為佢哋訂立一個菲律賓名，作當地警報用途；此外，由於中港澳採用同一翻譯名，而台灣嘅譯名可能有唔同，因此同一個風暴可能會有兩個唔同嘅中文名，有時候會有兩個唔同嘅英文名（國際名同菲律賓名）。

## 熱帶氣旋一覽

__TOC__

## 熱帶氣旋
### 熱帶風暴布拉萬（Bolaven）
**PAGASA: Agaton **

布拉萬係一個跨年（2017年太平洋颱風季到2018年太平洋颱風季）嘅熱帶氣旋。

### 熱帶風暴三巴（Sanba）
**PAGASA: Basyang **

### 超強颱風杰拉華（Jelawat）
**PAGASA: Caloy **

## 其他熱帶氣旋
除了被日本氣象廳命名嘅熱帶氣旋外，重有一啲無被命名嘅熱帶低氣壓同俾聯合颱風警報中心認為係熱帶風暴嘅熱帶氣旋。下面列出嗰啲熱帶氣旋嘅資料。

### 熱帶低氣壓04W

2018年5月4號，兩個低壓區喺關島東面海域形成，聯合颱風警報中心畀咗擾動編號96W同97W，並將24個鐘頭之內形成熱帶氣旋嘅機會評為「低」。第二日，97W將96W吞併並增強，令聯合颱風警報中心發佈嘅熱帶氣旋形成嘅機會跳過「中」而直接評為「高」。

2018年5月10號，聯合颱風警報中心發布熱帶低氣壓04W嘅報告，但由於發展環境不利，2018年5月15號發佈最後一報，隨後宣佈04W消散。

## 季節影響
下面圖表顯示咗所有喺2018年西太平洋曾經活躍嘅熱帶氣旋。包括嗰個熱帶氣旋嘅強度、持續時間、名、登陸地點、死亡同破壞。所有破壞都以美金做單位。括號入面嘅係指間接導致嘅死亡（如交通意外、山泥傾瀉等等）。

ACE嘅計算公式：\sum_{}^{} \frac^2}{10^4},，單位係10^4 kt^2。

|- 
| 布拉萬（阿加頓） ||  || bgcolor=#| || bgcolor=#| || bgcolor=#| || 菲律賓、加羅林群島、越南 || 無 || 3 ||
|-
| 三巴（巴斯揚） ||  || bgcolor=#| || bgcolor=#| || bgcolor=#| || 菲律賓（棉蘭老島）、密克羅尼西亞 || 無 || 14 || 
|-
| 杰拉華（卡羅伊） ||  || bgcolor=#| || bgcolor=#| || bgcolor=#| || 加羅林群島、馬里亞納群島 || 無 || 無 || 
|-
| 04W ||  || bgcolor=#| || bgcolor=#| || bgcolor=#| || 無 || 無 || 無 ||
|-

## 參考

## 出面網頁

* 日本氣象廳首頁
* 美國聯合颱風警報中心首頁
* 大韓民國氣象廳首頁
* 台灣交通部中央氣象局首頁
* 中國國家氣象中心首頁
* 中國國家氣象中心-颱風實時路徑顯示
* 香港天文台首頁
* 澳門地球物理暨氣象局首頁
* 菲律賓大氣地球物理和天文服務管理局首頁
* 越南中央水文氣象預報中心首頁
* 泰國地球物理暨氣象部門首頁
* 熱帶氣旋衛星影像
* 數位颱風—熱帶氣旋資料及圖片
* ACE

## 睇埋
捽碟

**捽碟**係DJ播黑膠唱碟音樂嘅一種特別技巧，當唱機播緊碟時，強行用手指捽隻碟，令到唱機播嘅聲有唔同。

捽碟要用特製嘅唱針，如果用正常嘅唱針捽碟會整花張碟，張碟花咗就玩完。

## 攷
打冷震

**打冷震**，亦寫做**打冷顫**，係人同其他溫血動物嘅身體無端端自己曉震嘅現象，通常都係因為天氣凍而自動出現嘅反射動作，但亦有其他原因可以引起，譬如嚇親或者病咗。
淥親

**淥親**，亦叫**淥傷**，係皮膚因為接觸到好熱嘅液體（尤其係熱水）而令皮膚損傷紅腫，有陣時更會起水泡，嚴重嘅甚至令成塊皮膚壞死。
## 睇埋
*焫親
燶

**燶**，亦叫**燒燶**，係一種化學反應，因為燒得唔夠勻循，而產生咗成份主要係碳嘅黑色物質。燶好多時亦會同時產生氣味，叫**燶味**（亦叫**𤓓‎味**）。
薩爾圖 (搞清楚)

可以係：
*薩爾圖區，中國黑龍江大慶嘅市轄區
*薩爾圖街道，薩爾圖區下轄嘅街道
*薩爾圖機場，大慶嘅民用機場，位於薩爾圖區
*薩爾圖氏，滿洲姓
*薩爾圖站，大慶站嘅舊名
提格蘭二世

**提格蘭二世**（亞美尼亞文：**Տիգրան Մեծ**；史稱**提格蘭大帝**，亞美尼亞文：**Տիգրան Բ Մեծ**；）係大亞美尼亞王國嘅開國皇帝。

## 出面網頁

類:君主
湯馬士·梅拿

**湯馬士·梅拿**（，）係德國足球員，效力北美足球大聯盟球隊溫哥華白浪，主要司職右中場、前鋒都得，因為佢出色嘅速度、技術同埋沉著嘅態度而廣受好評。

作為拜仁慕尼黑嘅青訓產品，梅拿喺2009至2010年嘅德國甲組足球聯賽被嗰陣嘅教練雲高爾提拔去到一隊，佢喺嗰季幾乎踢晒所有比賽，幫球隊贏咗德甲及德國盃，而且晉身2010年歐聯。呢個成就令佢得到國家隊嘅青睞，球季完咗之後即刻入選咗2010年FIFA世界盃23人名單，比賽入面出場6次射入5球，拎咗季軍。之後佢被選為世界盃最佳年輕球員，以5個入球同3個助攻獲得世界盃金靴獎。

2014年6月17號，2014年世界盃G組，德國對住葡萄牙，梅拿全場攻入3球，上演呢屆賽事嘅第一個帽子戲法，最終德國以4比0大勝葡萄牙。

## 攷

## 出面網頁
信和

**信和**可以係：
* 信和集團，香港企業集團
* 信和置業，信和集團成員，香港交易所上市地產公司
* 信和中心，香港九龍旺角商場，九龍建業物業
* 信和廣場，多處。
湯瑪士·赫胥黎

**湯瑪士·亨利·赫胥黎**（；；）係英國最早嘅比較解剖學家之一，由於全力推廣同捍衛查理斯·達爾文嘅進化論而得到「達爾文隻鬥牛狗」（Darwin's bulldog）爾個花名。此外，赫胥黎重係最早提出「鳥類係恐龍嘅直系後裔」爾個理論嘅科學家之一。

## 參考


類:英國科學家
格蘭維站

**格蘭維站**可以係：
*格蘭維站 (溫哥華)，溫哥華架空列車車站
*格蘭維站 (芝加哥)，芝加哥高架鐵路車站
殺蟲水

**殺蟲水**，又叫**殺蟲劑**，係用嚟殺死昆蟲（尤其係害蟲）嘅化學品，亦係常見嘅農藥種類。另有專畀屋企用嘅殺蟲水，主要殺甴曱。
鮑康兒

**鮑康兒**（，，）係前香港電視網絡女藝員，第一期香港電視藝員訓練班畢業。2008年參選過亞洲小姐，有翻版楊恭如之稱，奪得香港區友誼小姐殊榮。目前主要以拍攝同演出電視劇。

鮑康兒喺2012年加入香港電視網絡，並參演大部分劇集。其中由香港電視開台嘅《選戰》，《警界線》至《末日+5》，《夜班》及《開腦儆探》共14套劇集，喺當中連續12劇集（《警界線》至《末日+5》）都有參與，係近年香港電視業界比較罕有。

鮑康兒喺2015年1月約滿香港電視，成為自由身藝人。約滿香港電視後，佢為香港電台電視部拍過短劇《火速救兵3》、《證義搜查線3》及香港有線電視節目《友飲友食》。

## 演出
### 電視劇（[[ViuTV]]）

### 電視劇（[[香港電視網絡|香港電視]]）

### 電視單元短劇／劇集（[[香港電台電視部]]）

### 網絡電視劇

### 電影

### 微電影

### MV
;2014年
*Tonick 你對我已經唔係以前咁
;2015年
*AGA 若
*EVER 還是忘不了

### 主持
;2015年
* HKTV Shopping hero
* iCABLE 友飲友食

## 參考

## 出面網頁
*
*
*
*陳柏宇、鮑康兒 第一次
*鮑康兒 在等一個機會 - 新Monday 

類:前香港電視網絡女藝員
安-225運輸機

**安-225「夢想」運輸機**（烏克蘭文：**Антонов Ан-225 «''Мрія''»**；俄文：**Антонов Ан-225 «''Мрия''»**）係喺1980年代由蘇聯安東諾夫設計局設計嘅一種戰略運輸機。安-225個花名「Мрія」喺烏克蘭文裡邊有「夢想」同「靈感」嘅意思。

運輸機喺2022年俄羅斯入侵烏克蘭期間，被烏軍炸毀。

## 歷史
安-225運輸機最初係作為暴風雪號航天飛機嘅載機來設計嘅。由於開發時間短，安-225嘅設計係基於安東諾夫另一種成功嘅機型安-124進行嘅：安-225延長徂安-124嘅機身同機翼，同時將安-124嘅單一垂直尾翼改成位於水平尾翼末端嘅對稱式雙垂直尾翼，以避開暴風雪號航天飛機被安-225駝住飛行嗰陣產生嘅亂流；此外，Д-18Т高旁通比渦扇引擎亦都由四部增加到六部。

第一架安-225運輸機喺1988年11月30號出廠，12月21號成功進行第一次試飛。爾架亦都係唯一一架出到廠嘅安-225，民航註冊編號UR-82060。1989年5月12號，UR-82060第一次駝住暴風雪號航天飛機飛行。此外，第二架安-225嘅機體已經建造好徂，但係後來由於經費中斷而一直完成唔到。蘇聯解體，暴風雪計劃被俄羅斯腰斬徂之後，專門為暴風雪計劃而設計嘅安-225亦都似乎失去徂存在價值。由於烏克蘭經濟狀況不良，二號機嘅生產被迫腰斬，而UR-82060亦都被迫停飛，甚至連機上嘅好多零件都被人拆徂落來做安-124同安-70嘅備用零件。

1999年，安東諾夫集團嘅分公司安東諾夫航空開始徂一項新嘅貨運包機業務：用旗下嘅安-124為全球各地嘅客戶運送超大件貨物。當時，唯一一種籌載能力同安-124有得揮嘅飛機係C-5「銀河」運輸機，但係C-5運輸機係美國空軍專用嘅，因此安-124就成為徂民間客戶運送超大件貨物嘅唯一選擇。安-124貨運包機業務嘅成功，為安-225重出江湖打下徂相當硬淨嘅基礎。經過超過一年開升級強化同維修，2001年，UR-82060喺停飛徂足足八年之後再次升空，投入商業運營，專門運載連安-124都運載唔到嘅超大件貨物。安-225運輸機嘅最大載貨量達到253.82噸，最大單件載貨量189.98噸，係目前嘅世界紀錄。

喺2022年2月27日，烏克蘭國防工業集團證實，停喺戈斯托梅利的安-225「夢想」運輸機被俄軍炸毀。烏方將重建運輸機，預計花費超過30億美金；將全力謀求確保由侵略者賠償重建費用。https://twitter.com/Ukraine/status/1497961514480902148

## 圖片庫

Antonov An-225 Mriya (14219131059).jpg|空速管
An-225 D-18T.jpg|左機翼下邊嘅三部Д-18Т渦扇引擎
Antonov-225 main landing gear 2.jpg|兩部主起落架之一
Antonov An-225 Mriya (14219335317).jpg|貨艙內部


## 參考
吳思田

**吳思田**爵士（，）係英國外交官，2010年1月起出任英國駐華大使，2015年9月起出任英國駐德國大使。

## 出面網頁
*
吳若蘭

**吳若蘭**，CMG（）係英國外交官，2012年10月起接替奚安竹出任第六任英國駐香港及澳門總領事，係首位出任該職嘅女人，2016年9月卸任。2020年6月被任命爲駐華大使，嗰年9月履新。

## 出面網頁
*
添華道

**添華道**（**Tim Wa Avenue**）係香港香港島中環北一條馬路，喺政府總部行政長官辦公室同中國人民解放軍駐香港部隊大廈之間，近夏慤道同龍和道行車隧道。

## 鄰近建築
*添馬公園
*中信大廈
*遠東金融中心
*海富中心
*美國銀行大廈

## 鄰近馬路
*添美道
*立法會道
*龍匯道
意大利蛋餅

**意大利蛋餅**（）係一種意大利菜，類似奄列，但係餡料豐富過奄列。「Frittata」爾個詞由意大利文直譯過來嘅意思喺「煎」。
心太軟

**心太軟**，或者叫**軟心朱古力蛋糕**，係種朱古力蛋糕甜品，外層係細細個嘅朱古力味海綿蛋糕，入面包住朱古力漿。放入焗爐焗一陣，等裏面啲朱古力融，一切開嚿蛋糕，朱古力漿就會慢慢流出嚟。

## 睇埋
*流沙包
噓音h

喺法文裡邊，**噓音h**（）係字母H嘅兩種「發音」方式之一，對應嘅國際音標係/ʔ/。根據法文發音規則，以噓音h開頭嘅詞唔可以同前邊個詞連讀。例如ces hamacs（「爾啲吊床」）嘅發音係/seamak/，而唔係/sezamak/。

從辭源學角度來講，絕大部份以噓音h開頭嘅法文詞，都係來自日爾曼語族嘅語言嘅。

## 睇埋

*啞音h

## 參考
啞音h

喺法文裡邊，**啞音h**（）係字母H嘅兩種「發音」方式之一。根據法文發音規則，以啞音h開頭嘅詞要同前邊個詞連讀。

從辭源學角度來講，絕大部份以啞音h開頭嘅法文詞，都係來自拉丁語族嘅語言嘅。

## 睇埋
*噓音h

## 參考
朱古力釘

**朱古力釘**係細細粒嘅硬朱古力，經常用喺唔同類型嘅朱古力甜品入面，尤其係朱古力釘曲奇，亦用喺蛋糕、雪糕、窩夫、班戟同熱朱古力特飲度。
清真寺

**清真寺**係回教嘅寺廟，係回教徒做禮拜嘅地方。全世界最大同頭一座起嘅清真寺，就係聖城麥加嘅麥加大清真寺，所有回教徒每日都要向住佢嘅方位去拜。
瑪利亞

**瑪利亞**可以指：
*聖母瑪利亞，耶穌個阿媽；
*抹大拉嘅瑪利亞，另一個《聖經》人物，有人主張姖係耶穌個老婆，重有徂耶穌嘅骨肉。
胡椒粉

**胡椒粉**，又叫**古月粉**，係種常用嘅調味料，用白胡椒粒曬乾後磨碎整成，帶辣味。

話說舊時啲人知識水平無咁好，唔識讀個「椒」字，所以將胡椒粉讀做「古月粉」，就做咗胡椒粉嘅第二個名。
聖母瑪利亞

**瑪利亞**（基督新教譯**馬利亞**，景教譯**末艷**）係耶穌嘅阿媽，喺天主教同東正教尊稱**聖母**，又叫**聖母瑪利亞**。根據《新約聖經》記載，身為處女嘅瑪利亞畀聖靈受孕，喺伯利恆生咗耶穌。

佢喺基督宗教嘅新教唔多重視，但係喺比較傳統嘅派別都好受重視；喺3世紀開始尊稱做 ｢天主之母｣（，意思係 ｢誕神者｣ 或者 ｢生育天主者｣；新教譯 ｢神之母｣），並且喺431年嘅以弗所公會議宣佈係當信道理。不過咁並唔係話傳統嘅派別對佢嘅睇法冇分別；例如，天主教認為佢冇原罪，但係東正教（同新教一樣）認為佢有原罪。

## 參考資料

## 註

## 書目

* 
* 
*
Nexus 9

**Nexus 9**係一款由Google同HTC一齊做嘅平板電腦，又係Google Nexus系列嘅第4款平板電腦。同之前7英寸/10英寸嘅Nexus 7/Nexus 10唔同嘅係，呢款平板有8.9寸屏幕。呢個產品將會有16GB同32GB兩種儲存大細上市。Nexus 9將同埋Nexus 6一齊搭載Android 5.0 Lollipop操作系統。

## 配置
Nexus 9搭載嘅係64位Tegra K1處理器，配備咗2048×1536解像度屏幕，而且用嘅係Android 5.0系統。

## 連結

*Nexus 9官方網站
泥頭車

**泥頭車，**又叫**拮斗貨車，**係種專為運泥而設計嘅貨車，車上面有一個大車斗，可以裝住大量石、泥、沙呢類物品，主要係建築工程用。

## 睇埋
*田螺車
雀籠

**雀籠**係用嚟裝雀嘅籠，裝嘅多數都係做寵物嘅雀仔。雀籠嘅大細要睇養嘅雀有幾大，如果細隻就可以用細嘅雀籠，可以拎出街到公園或者舊式茶樓玩雀。

## 睇埋
*雀籠政治
基督新教

**基督新教**，經常簡稱做**基督教**或者**新教**，係基督宗教嘅其中一個主要派別，由16世紀宗教改革入面脫離天主教自立。自此，天主教被稱為舊教，與之相對。

新教好講求「福音」——人上天堂唔係靠做好事，而係透過信：相信耶穌已經為世人犧牲，孭起咗人類嘅罪孽。一個人只要用信心接納哩個已成事實嘅「好消息」，就可以得救，神學上叫做叫「因信稱義」（*Sola fide*）。教條方面，基督新教只係承認《聖經》係信仰嘅唯一標準（*Sola scriptura*），唔會接受教皇嘅制度，亦唔覺得教會高層有絕對嘅權威。信徒身份方面，新教係主張「全民祭司」（Priesthood of All Believers）哩個教條，即係信耶穌嘅人可以直接向神祈禱、讀聖經同埋分享福音，唔使靠啲神職人員。

喺路德之前已經有多位宗教改革家嘗試改革甚至脫離天主教會，但最後直至路德嘅德意志宗教改革先獲得成功。16世紀信義宗信仰由德意志傳入丹麥、挪威、瑞典、芬蘭、拉脫維亞、愛沙尼亞同冰島，另一位宗教改革家加爾文嘅思想亦傳入匈牙利、荷蘭、蘇格蘭、瑞士同法國。同時期，英國國王亨利八世帶領當地教會脫離天主教會獨立，亦開展咗英格蘭宗教改革。

## 詞語來源
喺歐洲語言當中，新教嗰啲名嘅稱呼源自拉丁文「protestatio」，意思係「抗議」，可以追溯到1529年神聖羅馬帝國第二次許佩爾會議，當時神聖羅馬皇帝查理五世推翻咗1526年第一次會議嘅決定，重申帝國境內只可以信奉天主教，並進一步鎮壓馬丁·路德等宗教改革勢力。卡爾五世呢個舉動最終引起會議內改革派強烈抗議，支持馬丁·路德嘅薩克遜選帝侯等六位王公同十四個帝國自由市代表喺會中宣讀咗一篇名爲《抗議》嘅文件，自此教會嘅改革派就被稱爲「抗議派」。

## 組織制度
新教嘅教會，一般有三種制度：主教制、長老制同會眾制。一般嚟講，會眾制比較多教會採用。

### 主教制

主教制係源自於天主教嘅主教制度，幾乎同天主教嘅主教制度一模一樣，唯一唔同嘅係神職人員無獨身清規，亦可以結婚。依家行主教制嘅新教教會已經好少，聖公宗就係沿用主教制。

### 長老制

長老制，係一個以議會形式管理區會嘅制度。議會內嘅成員由各教會選出長老，代表嗰個教會出席會議。顧名思義，長老會就係採用長老制嘅教會。採用長老制嘅教會有基督教改革宗長老會、台灣基督長老教會、韓國基督長老教會等。

### 會眾制

會眾制，係一個源自於神學家慈運理嘅主張，就係各教會獨立，牧師係教會入面最高嘅決策者，並由會眾決議一切教會嘅內部事務。依家有好多教會採用會眾制，例如浸信會、公理會同神召會等，以及唔少獨立教會。會眾制有一個缺點，就係教會之間嘅交往同合作較少，意見可能有差距，最後甚至會令一啲教會脫離佢嘅宗派獨立。

## 聖禮

同天主教嘅聖事觀非常唔同，一般嚟講新教只接受洗禮同聖餐兩種聖禮。主餐被視為聖禮之一係因為根據新約聖經中《馬太福音》第26章第26-29節記載，有關主耶穌喺最後晚餐中講過嘅話：

佢哋食開個時、耶穌拈餅祝謝、就擘開俾過門生話拈嚟食喇、呢的係我嘅身呀。又拈隻杯感謝、𢬿嚟俾過門生話、你哋大家飲喇。因為呢的係我嘅血、即係新約嘅血、為眾人流出、致赦得罪嘅。我話你知、自今以後、我唔再飲菩提樹所生嘅、等到個日、我同埋你喺我父嘅國、致飲新嘅咯。 ~《馬太福音》26:26-29


## 宗派
現時基督新教當中，會眾人數較多嘅宗派有：

* 聖公宗（又稱安立甘宗）
* 信義宗（又稱路德宗）
* 歸正宗（又稱加爾文宗、改革宗，包含長老宗）
* 浸信宗（又稱浸禮宗）
* 循道宗（又稱衛理宗）
* 重浸宗（又稱重洗派、再洗禮派，包含阿米希人、胡特爾派及門諾會）
* 五旬宗（又稱五旬節派，包括神召會、五旬節會、四方福音會等）
* 復臨宗
* 普利茅斯弟兄會
* 摩拉維亞弟兄會
* 貴格會
* 宣道會

## 宗教運動
除咗傳統宗派活動之外，新教都有跨宗派運動，例如福音派運動、靈恩運動。呢類運動，一啲活躍喺新教教內，另一啲甚至超越新教，例如靈恩運動，唔單只影響基督新教，更影響羅馬天主教。非宗派教會同各種家庭教會有時都會被視為跨宗派運動嘅產物。現時新教中最具影響力嘅跨宗派運動有：

* 基要派運動
* 福音派運動
* 靈恩運動

### 福音派
福音派係一個全球性跨宗派運動，福音派相信《福音》嘅精髓係透過相信耶穌基督嘅贖罪而得救。

現時全球有2億8000幾萬位福音派信徒，佔全球人口總人口嘅4%。大部份信徒活躍於美洲、非洲同亞洲，當中美國係福音派信徒最集中嘅國家。另外，福音派近年漸漸喺拉丁美洲同眾多發展中國家興起。

### 靈恩運動
靈恩運動（天主教叫聖神同禱運動），亦稱靈恩派，喺1960年代嘅新教中興起，喺眾多傳統宗派（包括天主教）中廣為流行，運動希望將五旬宗嘅信條同實踐融入當中，非常着重信徒嘅「屬靈恩賜」。

### 基要派
基要主義，又叫基要派，係19世紀末20世紀初喺基督教新教內興起嘅一個運動，佢並唔係一個宗派。喺美國等地有較大影響。基要派主張「聖經絕對無誤」，反對一切自由主義神學（或稱現代派神學），反對佢哋對《聖經》嘅批判。

## 參考資料

## 註腳
曾淑雅

**曾淑雅**（，，），曾用藝名**曾寶**，係香港女藝人、演員同模特兒，喺2011年（香港賽區）攞到冠軍兼「最具人氣獎」及「最上鏡小姐」，做咗三料冠軍，同年做過模特兒組合MI55成員。

## 簡歷
曾淑雅細個先後住過深水埗同慈雲山公屋，中學讀聖文德書院，學生時期已經做兼職模特兒搵錢，中學畢業後全職投入模特兒工作。

2020年開始曾淑雅加入無綫電視做節目主持（非合約藝員）。同年佢開始學習彈樂器Ukulele。2021年4月成為無綫電視經理人合約藝人。

2023年7月22號宣佈進入人生嘅新階段。

## 演出作品
### 電影

### 電視節目 （[[無綫電視]]）

### 電視節目 （[[ViuTV]]）

### 電視節目 （[[亞洲電視]]）

### 電視劇 （[[無綫電視]]）

### 電視劇 （[[ViuTV]]）

### 電視劇 （霍士）

### [[音樂錄像|MV]]

## 參考

## 出面網頁

*曾淑雅嘅TVB個人資料
*
*
*
曾寶玲

**曾寶玲**（，），係香港模特兒，曾經係模特兒組合Donut成員。

## 簡歷
曾寶玲喺香港出世，2010年出道，曾經同胡心諾（Rainbow）、謝芷蕙（Cammi）等，組成Donut少女模特兒組合，佢喺2010年同2012年夏季都有推出性感寫真集。

2013年橡皮巨鴨訪問香港，曾寶玲只係著住條浴巾就同巨鴨一齊影相，但因為浴巾滑落而春光乍泄，畀人鬧唔檢點。

## 參考

寶玲
趙頌茹

**趙頌茹**（，），又名**趙梓淇**，又叫**阿Yu**，係香港模特兒，亦做過歌手，有「翻版鄭秀文」嘅名。佢前夫係周永恒，因為前夫有婚外情（第三者係劉依靜）而離婚，復出幕前。

## 演出

### 電視劇（無綫電視）
*2004年：《青出於藍》

### 電視劇（ViuTV）
*2018年：《身後事務所》 飾 Alice（第11-12集）
*2023年：《和解在後》 飾 梁太（第3集）
*2025年：《存酒人》 飾 Anne

### 電視節目（[[ViuTV]]）
*2020年：《豆釘去旅行 2》主持
*2023年：《35+ LOVE》參加者
*2024年：《我想身體健康》第33集嘉賓
*2024年：《周六食花生》第17集花生友

## 出面網頁
公民權利和政治權利國際公約

《**公民權利和政治權利國際公約**》係一份喺1966年12月16號經聯合國大會通過嘅國際多方條約，公約喺1976年3月23號生效。該公約使締約國承擔責任，要尊重個人嘅公民及政治權利，包括生存權、宗教自由、集會自由、選舉權、正當法律程序同等等。

## 起源
寫公約同寫世界人權宣言其實係同一系列嘅事件。「人的基本權利宣言」喺1945年舊金山會議上被提出，個會成立咗聯合國同埋經濟及社會理事會。經濟及社會理事會受委託負責起草宣言
，起草過程之始，該文件就被拆分成一份列明人權嘅基本原則嘅宣言，同一份寫上具有約束力嘅承諾嘅公約。前者演變成世界人權宣言，並喺1948年12月10號得到通過。

公約嘅締約國（包括負責管理嗰啲國家）要促進落實自決權利；同埋按照聯合國憲章嘅條文尊重呢樣權利。

隨住起草工作繼續，聯合國各成員國之間對於公民及政治範疇嘅消極權利，以及經濟、社會及文化範疇嘅積極權利，呢兩種權利相對上嘅重要程度嘅見解有顯著嘅差異。最後搞到原公約再拆分成兩份公約，「一份有政治權利，另一份有經濟、社會和文化權利」呢兩份公約被設計成盡量寫有相似嘅條文，而且同時開放畀各國簽署。兩份公約都有讓所有民族自決嘅權利。

第一份文件係《經濟、社會及文化權利國際公約》，第二份文件係公民權利和政治權利國際公約。1954年，草稿獲提交去聯合國大會討論，並喺1966年通過。 作為外交談判嘅結果，經濟、社會及文化權利國際公約早公民權利和政治權利國際公約少少通過。

## 參考
歸納

**歸納**（；英文 ），舊亦叫**內籀**（籀讀就），理論學名。由特殊事例，推見普遍原理嘅方法。例如，由某幾隻金屬導熱，推論到所有金屬都係導熱，噉就叫歸納。因爲係方法，亦叫**歸納法**。

歸納有好多種，如數學歸納。
## 定義

歸納係指緊由啲個別嘅事例嗰度去推斷出一啲普遍嘅原理，係科學嘅基礎。

## 歸納問題

### 對比演繹
歸納同數學家慣用嘅演繹推理有個好大分別。演繹可以得出一定真確嘅結論，但歸納就冇咁嘅保證。歸納主要係靠收集大量例子嚟加強個論點。

睇吓呢個演繹推理嘅例子：
:**前提 1**：所有人類都會死；
:**前提 2**：蘇格拉底係人；
:**結論**：蘇格拉底會死。

呢個係典型嘅演繹推理：如果兩個前提係啱嘅，個結論一定啱－呢個係有效（valid）嘅演繹推理。數學上面成日都會用呢種方法去證明定理。

相反，歸納推理嘅例子係咁：
:**前提**：我之前見過嘅天鵝全部都係白色；
:**結論**：所有天鵝都係白色。

:**前提**：我觀察到幾次蘋果受重力影響，由樹上跌落地；
:**結論**：所有物體受重力影響，都會向下跌。

:**前提**：我觀察到多種金屬受熱嗰時會膨脹；
:**結論**：金屬受熱普遍會膨脹。

### 局限

呢個歸納推理就算前提係啱都唔代表結論一定啱。因為個人冇可能見過世界上所有天鵝，而事實上真係有黑天鵝存在，只不過佢未見過咋。要令歸納推理更可信，就要搵更多例子：睇勻全歐洲嘅天鵝會比淨係睇英國嘅天鵝更有說服力。

又或者用語言類型學做例：根據廿一世紀初嘅統計，世上嘅語言多數都係主賓動型嘅；不過想像有個人喺粵港地區出世同長大，呢個地區咁啱得咁橋充滿咗主動賓型嘅語言－包括粵語、客家話、官話、英語、葡語，仲有越南話或者泰國話... 等都係主動賓型嘅，噉呢個人好可能就因而諗住世上嘅語言都係主動賓型嘅。但係根據語言類型學研究，世上大約 45% 嘅語言係主賓動型嘅，反之主動賓語言只係佔咗大約 42% 。噉即係話呢個人手上嘅樣本唔夠代表性。

## 科學應用

科學方法主要用歸納推理，呢點對科學研究好重要。以牛頓研究萬有引力為例：佢見到蘋果跌落地，又見到其他嘢都係跟同一規律，但佢永遠都冇可能去**證明**宇宙所有嘢都有引力－因為可能喺宇宙某個角落會有啲冇引力嘅嘢，只係人類仲未發現到。

因此，喺科學文獻入面，科學家通常唔會話**證明咗**某個理論，而係會話**實驗結果支持**嗰個理論。佢哋仲會繼續搵新證據，睇吓新發現會唔會推翻舊理論。如果係嘅話，佢哋就會諗新理論，或者改良舊理論，等理論可以更加準確噉描述現實。





## 睇埋
*反例
*後驗
*齊一論
*黑天鵝效應
*樣本代表性

## 引述
三星Galaxy Note系列

**Samsung Galaxy Note**係韓國三星集團推出嘅智能電話同平板電腦系列，屬於三星Galaxy衍生系列。

## 產品
### 平板電話
* Samsung Galaxy Note
* Samsung Galaxy Note II
* Samsung Galaxy Note 3
* Samsung Galaxy Note 3 Neo
* Samsung Galaxy Note 4
* Samsung Galaxy Note Edge
* Samsung Galaxy Note 5
* Samsung Galaxy Note 7
* Samsung Galaxy Note 8
* Samsung Galaxy Note 9
* Samsung Galaxy Note 10
* Samsung Galaxy Note 10+
* Samsung Galaxy Note 20
* Samsung Galaxy Note 20 Ultra

### 平板電腦
* Samsung Galaxy Note 8.0
* Samsung Galaxy Note 10.1
* Samsung Galaxy Note 10.1 2014 Edition
* Samsung Galaxy Note Pro 12.2

### 機型比較

## 相關

* 三星Galaxy
* 三星Galaxy S系列

## 參考

類:三星Galaxy‎
亳

**亳**（讀駁或薄），又叫**薄**，係古時商國嘅邑，喺家下中華人民共和國境入面，真確位置唔清楚，有幾個可能地方。
半導體激光

**半導體激光**（Semiconductor laser），又叫**半導體雷射**，係激光一種。1962年成功激發，喺1970年實現室溫下連續發射。後尾改良過，研究出雙異質接合型激光，以及條紋型構造嘅激光二極管（Laser diode）等，廣泛使用喺光纖通信、光碟、激光打印機、激光掃描器、激光筆，係目前生產量最大嘅激光器。

喺基本構造上，佢屬於半導體嘅P-N接面，但激光二極管係以金屬包層從兩邊夾住發光層（活性層），係「雙異質接合構造」。而且喺激光二極管入面，將界面作為發射鏡（共振腔）使用。喺使用材料方面，有鎵（Ga）、砷（As）、銦（In）、磷（P）等。另外喺多重量子井型入面，又使用Ga·Al·As等。

由於有條狀結構，就算好微細電流，都會增加活性區域嘅居量反轉密度，優點係激發容易呈現單一形式，而且，壽命可達10~100萬個鐘。

激光二極體優點，效率高、體積細、重量輕而且價格低。尤其係多重量子井型嘅效率有20~40%，P-N型都達到數%~25%，總之能量效率高係佢最大特色。另外，佢嘅連續輸出波長涵蓋咗紅外到可見光範圍，而光脈衝輸出達50W（頻寬100ns）等級嘅產品都已經商業化，作為激光雷達或者激發光源可以話係非常容易使用嘅激光例子。

## 出面網頁
* 《半導體雷射導論》
病梅館記

《**病梅館記**》，唐字短文名篇。舊時清龔自珍寫，全文言文，唔少地方拎來做課文。文講及當時華東地方，文人畫家爲滿足一己之好，往往整傷梅枝。龔自珍稱做病梅，因不忍而買田治理，任其生長。

當時人賞梅，文中記下當時所好：「梅以曲為美，直則無姿；以欹為美，正則無景；梅以疏為美，密則無態。」枝要曲，要斜，要疏。

## 出面網頁
*
龔自珍

**龔自珍**（），字**璱人**，號**定盦**。曾字**爾玉** ，曾更名**易簡**，字**伯定**，再更名**鞏祚**。大清大官，浙江仁和人。清中後思想家、文學家。
簽名

**簽名**，又叫**簽署**、**簽字**（讀做**簽紙**），係由一個人親手寫出自己個名落份文件度，代表自己同意，好多場合簽名都有法律效力。加埋印章嘅簽名就叫**簽章**。

簽名通常有特定嘅式樣，寫得比較潦，其他人好難去模仿。
## 睇埋
*圖章
沙螺洞

**沙螺洞**（英文**Sha Lo Tung**），又寫**沙羅洞**，舊時又叫**集和**，係香港一地，喺大埔北部山中盆地，距大埔鬧市三四千米。向南落山係鳳園，向西上山到九龍坑山頂，向北落鶴藪谷地，向西可到坪山寨或上八仙嶺。沙螺洞內有村三條，分別爲沙螺洞張屋，沙螺洞李屋，以及沙螺洞蔴雀頭，組成大埔七約嘅集和約，不過多已荒廢。由於幾乎無人耕作，田野回復爲淡水濕地，全港獨有，塘尾與蝶，多不勝數。雖則沙螺洞唔喺郊野公園之內，然而全地畀八仙嶺郊野公園包圍。

## 地理
沙螺洞乃係盆地，四面環山。水流匯集向北面窄谷，注入鶴藪水塘。佢亦係香港唯一淡水濕地，自然甚好，塘尾品種，有香港近六成半，二〇〇八年尾計，有七十二種之多，而全港有一百一十五種。蝶物種則佔三成半，香港政府列佢為具特殊科學價值地點。

## 歷史
一八九八年，香港輔政司駱克接收新界之前調查，已知張屋，李屋及蔴雀頭三村在此。村民以種水稻維生。香港重光之後，沙螺洞隔涉，生活艱難，香港政府協助新界村民向市區就業，或移居英國，人口老去而荒廢。

一九七九年，原居民賣地畀沙羅洞發展有限公司。一九八二年公司向政府提交發展計劃，起高爾夫球場同低密度住宅，涉及郊野公園範圍，一九八六年，轉到郊野公園管理局，並喺一九九〇年批准。一九九二年，皆因此處淡水濕地重要，及集水區不宜大興土木，地球之友向高等法院提出司法覆核，而法院裁定不合法。一九九三年，公司再交環境評估報告。一九九五年，居民威脅復耕及破壞自然，公司新計劃，不包括公園範圍。一九九六年，環境諮詢委員會否決環境評估報告。一九九七年，城市規劃委員會出發展審批地區圖做咨詢，並於一九九九年再延長咨詢。二〇〇〇年，公司向高等法院司法覆核，要求禁止延長咨詢。二〇〇一年，高等法院判延長合法。於是出分區計劃大綱圖，二〇〇二年核准。二〇〇四年，沙螺洞納入加強自然保育地點。二〇〇五年，公司再提起骨灰龕。不過地產商未能如願，如今沙螺洞仍得以維持其自然風貌。

二〇一四年，村口大炮亭拆走。而旁邊旱廁亦重建爲水廁，是爲該地唯一公廁。公廁蚊蟲甚多，有誘蚊器喺附近。

## 村
沙螺洞張屋，沙螺洞李屋，以及沙螺洞蔴雀頭，已荒廢多時，唯張屋有戶人家長住，經營荳腐花、盆菜等生意，方便行山者，同時亦有種種種瓜菜等。

張屋聚喺西面，李屋在東，而蔴雀頭東南山仔之邊。

## 車路

沙螺洞得馬路一條，叫沙螺洞路，由鳯園上山。石屎路到水邊大炮亭爲止，再入係沙泥路。

## 註
炒蛋

**炒蛋**係種煮蛋（多數雞蛋）方法，將蛋黃同蛋白發勻，加油落鑊炒熟。如果想炒得滑，可以落牛奶或者牛油。

炒蛋亦可以落其他材料，譬如火腿、煙肉、蘑菇，唐人常用材料就有叉燒、蝦仁、番茄。
## 睇埋
*煎蛋
*奄列
白花油

**白花油**係星洲、大馬、香港、台灣都出名嘅藥油牌子，1927年發明，本身全名叫**萬應白花油**，1970年代開始香港地方嘅白花油就改叫**和興白花油**。而家整白花油嘅公司叫白花油國際。

白花油成份包括薄荷腦、冬青油、尤加利葉油、樟腦同薰衣草油。

## 睇埋
*紫花油

## 出面網頁
* 香港名牌 – 藥油品牌 - Hoe Hin Pak Fah Yeow Manufactory Limited | 和興白花油藥廠有限公司 | 和兴白花油药厂有限公司
尤加利

**尤加利**（；學名：**'），亦叫**桉樹**（），植物學嗌**桉屬**（），簡稱**桉'''，係桃金娘科下面一個屬，主要生長響澳洲，另外新畿內亞、蘇拉威西、帝汶、棉蘭老等地亦有小量。

佢既係樹熊唯​​一食物來源，又係常見嘅精華油原料。植株規律多數比較高，葉多數互生，枝葉花都有芳香味。不過佢由於含油量比較多而易喺高溫引發山火，喺部份國家都有限制種植。

## 屬下品種
*杏仁桉
*細葉桉
*窿緣桉
*檸檬桉
沙螺洞路

**沙螺洞路**（英文**Sha Lo Tung Road**），香港一路，喺大埔東北，起自汀角路，近鳳園口，之後一路上山，直至沙螺洞。
鶴藪水塘

**鶴藪水塘**（藪字讀「鬥」，）係香港一水塘，喺粉嶺東部鶴藪。水塘鶴藪圍以南，沙羅洞以北。鶴藪主要係蓄水畀附近村落灌溉用，唔係好似香港多數水塘噉供水畀全香港。

類:粉嶺
診所

**診所**，又叫**診療所**，係專門做門診嘅細型醫療機構，規模比醫院細，主要畀一個到幾個醫生幫病人睇病嘅地方。
整車房

**整車房**，通常叫**車房**，即係整返好架壞車嘅地方，當架車有問題需要去修理，就有整車師傅幫到手。
## 睇埋
*車房
補語化成份標誌

喺語言學裡邊，**補語化成份標誌**（縮寫：**C**，來自英文**complimentiser**）最初係指喺某種語言裡邊指示補語（通常係從句）開始嘅成份。例如：
*法文：「Je lui ai dit **que** Silvie n'aille jamais devenir un docteur.」（我同佢講過，Silvie永遠做唔到醫生。）
*英文：「She said **that** she would consider adopting a child.」（佢話佢會考慮領養個小朋友。）
喺以上例句裡邊，**que**同埋**that**就係補語化成份標誌。

後來，杭士基喺佢嘅生成語法理論裡邊擴大徂補語化成份標誌嘅定義。佢認為，無論係獨立句定從句都要有補語化成份標誌開頭，只不過主句嘅補語化成份標誌係個「唔出聲嘅成份」。

## 參考



類:語言學
A2

**A2**或**a2**可以係：
*162嘅十六進制寫法
*A2紙：ISO-216紙嘥士標準一種。
*拖掛車：中國大陸駕駛證嘅編碼係**A2**
*＞400cc嘅電單車：澳門駕駛證嘅編碼係**A2**
*穆迪信貸評級第六。
*Audi A2：Audi系列車種之一
*A2賽車：荷蘭Davilex Games出嘅賽車遊戲。
*殘疾人體育賽事醫學分級入面講嘅「單髀高位截肢」，又叫「雙臂單髀」。
A3

**A3**或**a3**可以係：
*163嘅十六進制寫法
*A3紙：ISO-216紙嘥士標準一種。
*市區巴士：中國大陸駕駛證嘅編碼係**A3**
*穆迪信貸評級第七級。
*攀登等級標準中嘅「有好多移動漏洞，有啲地方凈撐到自己嘅身，但出事機會好低」。
*東亞A3盃：亞洲地區停辦咗嘅足球賽事。2002年開辦，2008年因承辦商出現受賄醜聞而停辦。
*三星Galaxy A3：三星旗下嘅智能手機產品
*殘疾人體育賽事醫學分級入面講嘅「雙髀低位截肢」。
AAA

**AAA**可以係：

## 遊戲
* AAA (電子遊戲)
* STEPMANIA、DDR嘅跳舞機評級入面嘅第二高等級。

## 經濟
* AAA，穆迪信貸評級第一。

## 協會
* AAA，Amateur Athletic Association減筆，卽英國業餘田徑總會。
* 亞洲藝術協會：全名係Asian Art Association
* 美國汽車協會：全名係American Automobile Association

## 數學
* AAA：可以證明相似三角形嘅一個條件，但唔可以證明全等。

## 樂隊
* AAA (樂隊)：美國嘅一個樂隊

## 科技
* AAA電芯：一隻電芯大細標準
* AAA級：萬維網聯盟嘅WCAG標準嘅最高級別
Ba1

**ba1**係拉丁字母同阿剌伯數字串字，指：

## 經濟
* Ba1，穆迪信貸評級第十四。

## 郵政
* BA1，英國巴夫一郵政編號。
穆迪信貸評級

（）係穆迪所做一種信貸評級，同一啲公司債券判斷質素同風險，分投資級同投機級。同一評級代號，長期同短期都唔一樣。

*投資級：由好到衰，代號順序爲Aaa、Aa1、Aa2、Aa3、A1、A2、A3、Baa1、Baa2、Baa3。
*投機級：由好到衰，代號順序爲Ba1、Ba2、Ba3、B1、B2、B3、Caa1、Caa2、Caa3、Ca、C。

## 評級意思

類:債券
類:風險管理學
A1

**A1**或**a1**可以係：

*161嘅十六進制寫法
*A1紙：ISO-216紙嘥士標準一種。
*大巴：中國大陸駕駛證嘅編碼係**A1**
*≤400cc嘅電單車：澳門駕駛證嘅編碼係**A1**
*V≤125m³且P≤11kW嘅電單車：歐盟駕駛證嘅編碼係**A1**。16到18周歲間人士最高唔可以揸超過80km/h
*穆迪信貸評級第五。
*Audi A1：Audi系列車種之一
*A-1 Bakery：香港連鎖餅舖
*殘疾人體育賽事醫學分級入面講嘅「雙髀高位截肢」，又叫「雙臂冇髀」。
B1

**B1**或**b1**可以係：
*177嘅十六進制寫法
*地牢：建築物或大廈嘅樓層，郵寄地址多數寫成「B*」或負數嘅形式。
*B1紙：ISO-216紙嘥士標準一種。
*私人巴士／物流貨車：印尼駕駛證嘅編碼係**B1**，但最大承載量要超過3.5t，年紀至少要夠20周歲先可以揸得。
*排放量＜500cc嘅電單車：馬來西亞駕駛證嘅編碼係**B1**
*三腳雞／廂式貨車：星加坡駕駛證嘅編碼係**B1**，但最大承載量：單件≤500kg，多件≤1t；可以做殘疾人專用車。
*中型客車：中國大陸駕駛證嘅編碼係**B1**
*穆迪信貸評級第十四。
*維他命B1：維他命一種。
*B1 TV：羅馬尼亞嘅一間電視台。
*B-1 (潛艇)：美國海軍嘅潛艇。
*B-1 (戰機)：美國空軍嘅超音速戰鬥機。
*殘疾人體育賽事醫學分級入面講嘅「全盲」或「幾乎全盲」，又叫「盲人」。
B2

**B2**或**b2**可以係：
* 萬國標準ISO-216中紙嘅大細
* 大貨車：中國大陸駕駛證嘅編碼係**B2**
*殘疾人體育賽事醫學分級入面講嘅「重度近視」或「幾乎盲」，睇到嘅範圍限制喺自己隻眼睇手嘅樣到視力表嘅0.03或視野範圍喺5°以內
*維他命B2：維他命B族成員之一
* B2 (組合)：香港拆咗夥嘅二人對唱組合
** B2 (專輯)：B2嘅同名唱碟
* 穆迪信貸評級第十五
* 白俄羅斯航空嘅IATA代碼
B3

**B3**或**b3**可以係：
* 萬國標準ISO-216中紙嘅大細。
*維他命B3：維他命B族成員之一。
*殘疾人體育賽事醫學分級入面講嘅「深度近視」，睇到嘅範圍限制喺視力表嘅0.03到0.1或視野範圍限制喺5°～20°範圍以內。
* 穆迪信貸評級第十六。
* B3 (樂隊)：全名N.Y.B3，美國冇咗嘅樂隊。
第6屆印尼總統選舉

**第6届印尼總統選舉**，喺2014年7月9號舉行，同年亦係印尼大選年，係自1998年進入民主改革之後嘅第四次議會選舉。4月9號會先選四級會議議員，之後輪到7月9號就選正副總統，而贏得呢次總統同副總統嘅任期由2014年至2019年。

花名「佐科威」嘅雅加達首都特區行政長官佐戈維多多同退伍中將兼前總統蘇哈托嘅二女婿展開一場對決，最後佐戈維多多贏咗。

## 政黨提名
參加呢次大選嘅全國政黨有十二個，再加埋三個亞齊特區地方細黨，組成十五個政黨派人參選。

**十二個政黨所支持嘅總統侯選人（全國性政黨唔包括亞齊特區）**

* 
* 民主黨領袖和總統蘇西洛·班邦·尤多約諾喺選舉入面保持中立。

## 大選候選人
### 提名
參選人一定要攞到政黨或聯盟提名，而提名政黨或聯盟要係最近一屆議會選舉中攞到至少兩成半選票，或者係人民代表議會入面攞到至少兩成議席。現任總統蘇西洛·班邦·尤多約諾由於已經連任咗一次，根據憲法規定佢係冇得參加呢次選舉。


File:Gubernur DKI Jokowi.jpg|**[[佐戈維多多]]**（印尼鬥爭民主黨）
File:Prabowo and Indonesian Pencak Silat Association cropped.jpg|前指揮官同埋2009年總統選舉副總統候選人****（）


## 選舉結果
喺投票結束後，根據唔同嘅民意調查機構公布出嚟快速點票結果，兩個總統候選人都話自己贏咗呢次選舉。喺7月22號印尼中央選舉委員會公布最終選舉結果，雅加達首都特區行政長官佐戈維多多以大約5個百分比嘅優勢贏咗對手退役將軍，就離離任嘅總統蘇西洛呼籲普拉博沃認輸，但係普拉博沃提出抗議，話只有選舉委員會搞掂晒選舉舞弊等投訴先會承認呢次選舉結果。

## 攷

類:印尼選舉
06
鶴藪

**鶴**（），香港一地，喺粉嶺東部，離粉嶺鬧市甚遠。地爲盆地，平地甚多，啱晒耕田。當中以鶴藪圍爲主要村落。鶴藪南面山谷，係鶴藪水塘。當地主要務農。

鶴藪附近係八仙嶺郊野公園範圍。

## 名
鶴藪，按字義指鶴嘅藪，卽係巢。起源不明，可能鶴藪圍成族搬入時，就用舊村個名。

## 地理
丹山河係地方主要水源。上游已變成鶴藪水塘。下游近軍地流入梧桐河。

## 物產
鶴藪白菜仔（又叫「鶴藪白」，俗寫「學斗白」）係香港出名嘅菜。

## 舟車
主道有鶴藪路，中間有迴旋處出入流水響路，再出沙頭角公路去沙頭角或粉嶺市區。公共交通只有專綫小巴。
辭源

《**辭源**》（），書一本，字典一本，商務印書館出。顧名思義，收錄字句來源。首版陸爾奎主編，大清光緒三十四年，卽一九〇八年開始寫。寫到中華民國成立之後，一九一五年十月正式出版正編。之後陸續有各個修訂版本。中華民國失守中國大陸前，出個幾版本。中華人民共和國成立後，亦派人編修幾次，二〇一五年出過最近一版。
日月當空

《**日月當空**》，小說一部，歸入武俠小說，黃易所寫，二〇一二年開始連載，是爲《大唐雙龍傳》續作，每月出版一卷，二〇一四年完結，一共十八卷。本書為《盛唐三部曲》第一部。黃易作品之中，係異俠類型，續作叫《龍戰在野》。
右

**右**，相對方位之一，左嘅相反。若人企正，面南，右就喺西便。右亦係西嘅代表，山右就山西，江右就係江西。

科學上有時有相對方位，如右旋，右手法則等。

## 文
英文右叫做right。
左

**左**，相對方位之一，右嘅相反。若人企正，面南，左就喺東便。左亦係東嘅代表，山左就山東，江左就係江東。

科學上有時有相對方位，如左旋，左手法則等。

## 文
英文左叫做left。
機槍堡

**機槍堡**，防綫工事，近以碉堡，但細好多。多數步兵持機關槍，由窿向外射殺敵軍，因以爲名。

## 名
**機槍堡**，英文稱之爲**pillbox**，皆因細似藥丸，通常以PB代號。
後

**後**，相對方位之一，前嘅相反，人企正，背面對方位。

排序上，佢同先相反。如後人，後生。

科學上，亦以相對方位表示運動。

## 文
英文後叫back。
中澳白尾鼠

**中澳白尾鼠**，又叫**中澳粗尾鼠**，學名**Zyzomys pedunculatus**，鼠一種，見諸澳洲中部，北領地境內。依種鼠臨於滅絕，長年無影，喺二〇一三年，野外感應鏡頭拍到，先至又發現返。

## 名
英文叫thick-tailed rat，Central rock rat等。
前

**前**，相對方位之一，後嘅相反，人企正，面對方位。有時指某事未有時。佢嘅意思，有時同先重疊。

科學上，亦以相對方位表示運動。

## 文
英文前叫front。
藤牌

**藤牌**，又寫**籐牌**，藤造嘅盾。籐質輕，唔同天候都用得，所以舊日爲兵士所護身。可以擋刀槍。不過就頂唔到火器。

## 文
英文叫rattan shield。
百度知道

百度知道，係一個基於搜索嘅互動式知識問答分享平臺，於零五年六月廿一號發佈，並于零五年十一月八號轉爲正式版。百度知道始終喺度尋求國際化發展，於是，百度知道臺灣版響一二年三月三十一號誕生。

## 簡介
百度知道，係用戶根據自身需要提出一啲有針對性嘅問題，並通過積分獎勵機制以拉動他人幫手解答。同埋，呢啲問題嘅答案亦會進一步作爲搜索結果，以此提供第三方援助，達到分享知識嘅效果。
百度知道嘅最大特點，就在于佢與搜索引擎嘅完美結合，等用戶所擁有嘅隱性知識得以轉化爲顯性知識，換言之，用戶既是百度知道内容嘅使用者，亦是百度知道嘅造物主，響度；累積嘅知識數據能夠反映喺搜索結果度。通過用戶同埋搜索引擎嘅相互協助，達到搜索引擎社區化。
最後，百度知道亦可以看做係對搜索引擎功能嘅有力補充，畀用戶一個分享嘅平臺，從而反作用於搜索引擎，等佢更人性化。

## 網址
*zhidao.baidu.com
2024年夏季奧林匹克運動會

**2024年夏季奧林匹克運動會**係第33屆現代夏季奧林匹克運動會，舉行日期係2024年7月26號到8月11號。

呢屆奧運會有206個代表團（包括204個國家同埋地區代表團、難民代表團），共10,714人參加，不過俄羅斯、白俄羅斯因為支持俄羅斯入侵烏克蘭，違反奧林匹克休戰協議，唔可以用國家隊名義參加，但國際奧委會為咗畀符合資格嘅俄羅斯籍運動員同埋白俄羅斯籍運動員能夠以個人身份參加比賽，特別設立咗個人中立運動員代表團；另一方面，對於畀被國際社會指控喺加沙地帶實行種族滅絕行動嘅以色列，巴黎市長話：「同奧運會同殘奧會有關嘅以色列制裁係唔可能嘅。」；而國際奧林匹克委員會就警告阿拉伯世界同支持巴勒斯坦國嘅選手如果拒絕同以色列運動員競爭，佢哋將會被禁止參賽，結果阿拉伯世界列強亦只能乖乖就範。

## 申辦過程
喺2017年9月13號，國際奧林匹克委員會响秘魯利馬舉行嘅第131次國際奧委會全體代表大會入便，確認由法國巴黎主辦呢屆夏季奧運會（另外帆船運動就响馬賽舉辦，而滑浪比賽就喺大溪地搞），2018年1月18號，法國國家奧林匹克和體育委員會請嚟東尼·伊斯坦古特擔任巴黎奧組委主席。

## 賽事焦點
*霹靂舞係呢屆夏季奧運會期間限定項目，結果由加拿大選手金菲力、日本選手湯淺亞實順利奪冠。
*2024年7月27號，香港女子西洋劍手江旻憓响女子重劍個人賽响決賽以13：12打贏法國選手奧莉蓮‧馬路比頓，成為九七回歸後嘅第二位奧運冠軍。
*2024年7月29號，香港男子西洋劍手張家朗响男子花劍個人賽响決賽以15：14打贏意大利選手菲利普·馬池，成為香港史上第一位連續兩屆奧運冠軍。
*2024年8月9號，西班牙足球代表隊响男子足球決賽踢足120分鐘，以5：3打贏有主場之利嘅法國足球代表隊，繼1992年巴塞羅拿奧運會之後，相隔32年後再次贏得奧運足球金牌。
*包攬全部八面金牌，係史上頭一次，一共攞到八金兩銀一銅。
*包攬全部五面金牌，一共攞到五金一銀。
*本屆奧運會嘅馬拉松項目開放畀公眾參與，係成個現代奧運會史上，首次有比賽項目開放畀公眾參與，體現咗呢屆奧運會嘅口號：「奧運更開放」。

## 比賽結果
响206個參賽國同埋地區入便，一共有91個國家同地區登上獎牌榜（唔計由俄羅斯、白俄羅斯選手組成嘅個人中立運動員代表團），係歷嚟第二多；另外，同同樣攞到40面奧運金牌，亦係成個現代奧運會史上，第三次有多過一個代表團贏得同樣最多數目嘅金牌（對上兩次係1948年聖莫里茨冬季奧運會嘅挪威、瑞典，同埋2018年平昌冬季奧運會嘅挪威、德國）。

美國隊以40金44銀42銅，總共126面獎牌，坐擁獎牌榜首位；中國隊以40金27銀24銅，總共91面獎牌排第二；日本隊以20金12銀13銅、總共45面獎牌排第三；澳洲隊以18金19銀16銅、總共53面獎牌排第四；東道主法國隊攞到16金26銀22銅、總共64面獎牌排第五。以總獎牌計，美國以126面獎牌排第一，中國以91面獎牌排第二，英國以65面獎牌排第三，法國以64面獎牌排第四，澳洲以53面獎牌排第五。以2金5銅，總共7面獎牌排第35；香港隊以2金2銅、總共4面獎牌，同並列37位。
2026年冬季奧林匹克運動會

**2026年冬季奧林匹克運動會**係2026年會舉行嘅冬季奧林匹克運動會，係第二十五屆現代冬季奧林匹克運動會，會期係2026年2月6號到2月22號。

國際奧委會喺2019年6月24號舉行嘅國際奧委會第134次全體大會入便，決定由意大利嘅米蘭同埋主辦。

類:意大利運動
類:米蘭
星空奇遇鐵達尼

《**星空奇遇鐵達尼**》係舊時香港電台第二台製作嘅一個健康教育同清談Phone-in節目，麥潤壽主持。逢禮拜一到五晚9點至12點直播。節目由1998年3月30號到2011年11月4號完結，共播放咗13年三千幾集。《星空奇遇鐵達尼》結束後，麥潤壽亦喺2011年12月13號香港數碼電台繼續《星空再遇鐵達尼》，延續呢個節目。

## 參考

## 睇埋
*在晴朗的天空下
星空再遇鐵達尼

《**星空再遇鐵達尼**》係舊時香港數碼電台製作嘅一個健康教育同清談Phone-in節目，麥潤壽主持，係《星空奇遇鐵達尼》嘅延續。逢禮拜一到五晚9點至12點直播。節目由2011年12月13號到2014年7月11號完結，共播放咗兩年幾。
大圍明渠

**大圍明渠**係香港一條明渠，喺新界沙田區大圍，亦係城門河上游嘅一部份。

## 睇埋
*城門河

## 參考

* Chuk, Lin-ping, "Reconnecting over nullah : community foci at Tai Wai", Postgraduate Thesis, Master of Architecture, University of Hong Kong, 1998
第4屆印尼總統選舉

**第4屆印尼總統選舉**喺2004年7月5號舉行，如果候選人攞唔到過半數票，就會喺9月20號舉行第二輪投票。

呢次選舉係印尼喺2002年修訂《》後第一次舉行印尼總統選舉，其中印尼總統同印尼副總統分別由最高立法機關印尼人民協商會議選舉之後產生。選舉制度係會用兩輪選舉制。

最後由蘇西洛當選做印尼總統，就做副總統。

## 參考
* 
* 
* 
* 

## 出面網頁
*General Election Commission

分類:印尼選舉
04
第3屆印尼總統選舉

**第3屆印尼總統選舉**喺1999年10月20號舉行，呢次選舉係印尼唯一一屆間接選舉總統，下一屆就會係全民選舉印尼總統。呢次選舉比較出奇嘅係現任總統哈比比（專業集團黨）冇出嚟競逐連任。

而係呢次選舉入面，瓦希德（印尼民主黨）當選。而梅加瓦蒂（印尼鬥爭民主黨）就喺呢次選舉入面大敗。選舉結束冇幾耐之後梅加瓦蒂就去投訴呢次選舉結果。

## 結果

## 攷
第2屆印尼總統選舉

**第2屆印尼總統選舉**喺1998年3月10號舉行。根據當時嘅憲法，人民協商會議攞到選舉總統嘅權力。現任總統蘇哈托就宣佈參加呢次總統選舉，佢揾咗哈比比做佢副手，一直到咗結束報名參選都冇其他人出嚟同佢競爭，所以蘇哈托唔使經過投票就成功連任，咁樣意味著蘇哈托可以一直做到2003年。

另外蘇哈托又以國家陷入危機從人民協商會議攞到額外嘅權限，可以用保衛國家嘅旗號想點就點，對所有法案都擁有否決同贊成嘅絕對權力。

## 攷
兩輪選舉制

**兩輪選舉制**又稱「兩輪投票制」、「兩輪決選制」，指第一輪選舉入面冇人攞到絕大多數票，就會出現第二輪投票嚟決定最終贏出者嘅選舉制度。

## 概要
大多數國家選舉入面冇人攞到過半數選票，咁樣就會揀攞到票數最高嘅兩者進行第二輪投票，而候選人係冇投票權。呢種方法會用喺總統同埋立法機關嘅選舉。

比如話喺國民議會議員同埋總統選舉：
*總統選舉所用嘅制度，喺第一輪投票入面攞到過半數選票嘅人就可以當選做總統，如果冇人喺第一輪投票入面攞到過半數選票，就會係第一輪投票入面攞到最多票嘅兩位候選人再進行一次投票，而喺第二輪投票入面攞到比對手多選票嘅人就可以當選做總統。
*國民議會議員選舉所用嘅制度，如果攞到過半數選票就贏出，攞唔到過半數選票或者得票率達12.5%就要進入第二輪投票，攞到最多票嘅贏出。

除咗單一選區之外，複數選區用名單比例代表制嘅選舉都可以進行兩輪投票，例如而家嘅匈牙利國會、法國部份地方議會嘅選舉。

## 選舉方式
*經過兩輪投票，以攞到過半數選票者贏出。例如法國第三、四共和國會兩院聯席選舉總統嘅方法。不過，當時規定直到選出結果為止，有可能變相成為多輪投票。

*經過兩輪投票，以攞到票數最多者贏出。例如德國威瑪共和嘅聯邦大總統選舉。

*喺首輪投票入面攞到最多票數嘅兩個人，進入第二輪投票，以攞到過半數票者贏出。例如美國副總統選舉第二輪係由參議院選出。

*喺首輪投票入面攞到票數最多嘅兩個人，進入第二輪投票，以攞到票數最多者贏出：
#兩輪都係直接選舉。例如德意志帝國議會議員、上面提過嘅法國第五共和、巴西同智利等國嘅總統選舉。
#首輪直接選舉、次輪間接選舉。例如智利喺1925年憲法規定總統第二輪選舉改咗畀國會參眾兩院聯席選出。

*喺首輪投票入面攞到選票達到法定上限嘅人，就進入第二輪投票，以攞到票數最多者贏出。例如上面提過嘅法國第五共和國民議會議員選舉。

*喺首輪投票入面攞到選票最多嘅三個人，就進入第二輪投票，以攞到過半數選票者贏出。例如美國總統選舉第二輪係由眾議院選出。

*喺首輪投票入面攞到選票達到法定上限嘅前三個人，就進入第二輪投票，以攞到票數最多者贏出。例如匈牙利喺2014年改嘅國會議員選舉方法，得票率要去到15%嘅前三個人，又或者達到15%但係唔夠三個人嗰時就改為攞到選票最多嘅三個人，就進入第二輪投票。

## 採用國家
奧地利、巴西、芬蘭、法國、加納、葡萄牙、羅馬尼亞等國家嘅總統選舉都用呢種制度。而喺美國，有啲選舉都會用到呢種模式。

## 睇埋
*多數制
*小選區制
木薯

**木薯**（；學名：**'），又嗌**樹薯**（）或**木番薯'''（），係大戟科木薯屬嘅長年生草本植物，原產南美洲，而家喺全球大部分熱帶同亞熱帶地區都可以搵到。佢係世界三大薯類之一（另外兩種分別係薯仔同番薯）。

## 樣
木薯嘅根塊雖然睇落似木頭，但佢屬肉質，樣似圓柱或圓錐，長3dm，直徑75mm，有好多澱粉。植株高2～5m。梗直立，木質。葉互生，樣似披針，掌狀深裂，紙質。花屬圓錐花序，單生，一般生喺梗尖，公乸同樹。花淺黃或帶紫紅。花公生喺花序頂，樣似吊鐘；花乸生喺花序底，柱頭三裂，有3嚿綠色嘅子房。果屬蒴果，樣似波或圓角長方形。籽比較光滑，啡色，有斑紋。花果期：每年4～10月。

## 生長環境
植株要符合以下環境先至可以生得較好：

植株啱嗮喺夠陽光、土層深厚、排水比較好，重有年平均温度最低＞16℃嘅地方生。既旱又爛地。

## 用途
木薯都幾有經濟價值。其中澱粉用途好廣泛，可以整菓糖、葡萄糖、麥芽糖、味精、啤酒、麵包、生粉整各式甜品、餅乾或者蝦片、醬料等食品；重有酒精、塑料纖維薄膜、樹脂、油漆、工業漿糊等化工用品。粗粉同葉可以做飼料。

### 藥用

佢嘅葉可以做藥，雖然有解毒消腫嘅功效，但凈可以外用。雖然根部都可以做藥兼內服，有亮發健腦、明目温肺、益肝健脾、和胃潤腸、養顏護膚、抑癌抗瘤、養陰補虛嘅功效，但一定要煮熟嗮先至食得。

## 毒性
因為木薯分有甜、苦兩個栽培品種，雖然甜品種可以直接剝皮或切成片乾燥就用得，但苦品種唔得。因為苦品種嘅木薯都帶有HCN，尤其喺皮層最多，所以必須要去毒處理先至食得，因為未經去毒處理嘅木薯，唔小心食咗些少會出現呼吸加速、血壓極速下降、脈搏加速、頭暈、頭痛、胃痛、嘔、腹瀉、精神錯亂、抽筋同埋發羊吊。食得太多嘅話會因為嚴重氰化物中毒而隨時冇命。不過市面上賣嘅木薯，一般都係甜品種。而苦品種多數用喺澱粉加工同埋工業用途。

## 有關嘅書
* 中国外来植物 第178～179页　　上海科学技术出版社 ISBN 978-7-5478-0780-4/Q·4
* 抚州植物资源 第77页　　清华大学出版社 ISBN 978-7-302-20786-3

## 註

## 連出去
* 木薯 Mushu 藥用植物圖像資料庫 (香港浸會大學中醫藥學院) 
* 木薯 39健康
* 木薯 臺南區農業改良場

類:木薯屬

類:農作物
類:酒源植物
類:糖嘅原料
類:飼料
類:藥用植物
類:有毒植物
類:菜
第5屆蒙古國總統選舉

**第5屆蒙古國總統選舉**喺2009年5月24號舉行，呢次選舉亦都蒙古自1990年實施民主制度後嘅**第五次**總統選舉，而登記咗嘅選民約有150萬，有超過一半嘅選民住喺蒙古國首都烏蘭巴托。

結果係由選前蒙古總理查希亞代表民主黨，擊敗咗尋求連任嘅蒙古總統那木巴爾贏出，當選做第五任蒙古國嘅總統。

## 參選人

*那木巴爾，蒙古總統（蒙古人民黨）
*查希亞，蒙古前總理

## 結果

## 攷

分類:蒙古國選舉
05
分類:2009年選舉
第6屆蒙古國總統選舉

**第6屆蒙古國總統選舉**喺2013年6月26號舉行。結果由現任總統查希亞以50.23%輕微過半數嘅選票當選連任，唔使進行第二輪投票。

喺呢次選舉入面，由蒙古人民革命黨提名嘅那查格成為蒙古史上第一位女總統候選人。

## 制度
根據蒙古國憲法規定，蒙古國係屬於設有總統嘅議會制，總統係國家元首兼武裝力量總司令，任期係四年，只能夠連任一屆。蒙古國總統選舉係二輪投票制，如果第一輪選舉入面得票率非常高，就唔使進行第二輪選舉，相反如果得票率都好低，就要舉行第二輪選舉。只有喺制憲議會國家大呼拉爾有議席嘅政黨先有資格提名候選人，只有蒙古人民黨、民主黨、蒙古人民革命黨、蒙古民族民主黨、公民意志綠黨五大政黨喺國家大呼拉爾有議席。

呢次選舉係蒙古國第一次畀住喺國外嘅國民投票，估計有39,800名蒙古人可以喺國外參與投票。

而呢次選舉入面會同上年（2012年）嘅議會選舉一樣，包括限制候選人喺競選過程入面亂咁使錢同廣告宣傳費；同時亦會用電子投票機進行投票。

## 競選
從2011年開始，所有選舉都限制候選人嘅電視宣傳同海報廣告嘅數目，亦同時增加對違法者嘅處罰，導致好多候選人都改變宣傳策略，多咗候選人利用社交網絡（如Facebook同Twitter）嚟宣傳自己政綱。同時，蒙古國選舉總委員會亦邀請咗三十多個國家同國際組織先後派出四百幾名觀察員監督呢次選舉嘅一舉一動。

## 候選人
### 查希亞
現任總統查希亞係由民主黨提名，同時獲得公民意志綠黨同蒙古民族民主黨嘅認可。共和黨同祖國黨亦表示奮身支持查希亞嘅候選資格。

查希亞曾經做過蒙古總理，喺2009年當選總統。佢嘅競選政策係「大力支持城市嘅中產階級」，競選口號係「法治國家，公民參加決策，支持創業者嘅政策，環境友好嘅發展同享有世界聲譽嘅蒙古」。查希亞係1990年促使共產主義喺蒙古消失嘅民主革命領導人。

### 巴德瑪尼亞木布
作為反對黨嘅蒙古人民黨就提名巴德瑪尼亞木布，巴德瑪尼亞木布係國家大呼拉爾委員，亦係前摔跤冠軍，係蒙古國總統選舉入面第一個摔跤手參選。巴德瑪尼亞木布係一名保守派嘅人。而蒙古人民黨就係1990年民主革命之前執政嘅共產黨。競選口號係「崇尚團結、扶持真善。」

### 那查格
作為執政聯盟嘅一分子，蒙古人民革命黨最初並冇話會唔會派一個候選人去參選，定係支持其他兩黨嘅候選人，但係最後佢提名那查格出嚟參選。那查格係健康部長同蒙古人民革命黨總書記，亦都係蒙古史上第一位女性總統選舉候選人。競選政策係「蒙古國政策嘅核心就係蒙古人，平等對待全體公民、以母愛加以關懷、保證國家安全，造就國家安全嘅守護者，以經濟手段捍衛同鞏固國家嘅主權獨立，革新國家正義嘅體制」。

## 結果
現任總統查希亞以50.23%嘅選票贏出呢次選舉。隨後蒙古總理承諾同總統一齊合作打擊蒙古國入面貪污腐敗嘅問題。

### 投票

## 攷

分類:蒙古國選舉
06
分類:2013年選舉
第4屆蒙古國總統選舉

**第4屆蒙古國總統選舉**喺2005年5月22號舉行，蒙古國嘅登記選民約一百萬左右，而呢次選舉就設咗約3800間票。4月7號就開始呢次選舉嘅活動。

如果冇候選人攞到過半數選票，就係以第一輪最高票數兩位喺6月5號進入第二輪投票。 

結果係那木巴爾（蒙古人民黨）贏出。

## 背景
喺1997年嘅總統選舉，蒙古人民黨主席那楚克當選做總統。佢喺2001年成功連任，但係咁樣就意味著佢做到2005年就冇得再做，因為憲法規定只能夠連任一次。

而喺2004年嘅議會選舉入面，蒙古人民黨同民主黨都攞唔到過半數議席，而要架硬組成聯合政府先能夠執政。

## 候選人
喺呢次選舉有四個人出嚟競爭：
那木巴爾（蒙古人民黨），做過前總​​理同蒙古人民黨主席，而競選政綱係「佢會繼續鼓勵外國人嚟投資同繼續開放經濟，試圖解決蒙古嘅貧困問題。」
門德賽汗（民主黨），民主黨長期得到反共人士支持，而競選政綱係「會對企業進行減稅，並會對貧困家庭進行補貼。」
巴扎爾薩德（共和黨）
Badarchiin Erdenebat（祖國黨）

## 結果
那木巴爾喺第一輪就已經攞到過半數選票，唔使舉行第二輪投票。

那木巴爾喺6月24號正式上任，並應承佢喺選舉期間講過嘅政策。

## 攷

分類:蒙古國選舉
04
分類:2005年選舉
第3屆蒙古國總統選舉

**第3屆蒙古國總統選舉**喺2001年5月20號舉行，結果係蒙古人民黨嘅那楚克以59.2％贏出。呢次選舉投票率係82.9％。

## 結果

## 攷

分類:蒙古國選舉
03
分類:2001年選舉
第2屆蒙古國總統選舉

**第2屆蒙古國總統選舉**喺1997年5月18號舉行，結果係蒙古人民黨嘅那楚克以62.5％贏出。呢次選舉投票率係85.1％。

## 結果

## 攷

分類:蒙古國選舉
02
分類:1997年選舉
第1屆蒙古國總統選舉

**第1屆蒙古國總統選舉**喺1993年6月6號舉行，結果係蒙古社會民主黨嘅彭薩勒瑪以59.9％贏出。呢次選舉投票率係92.7％。

## 結果

## 攷

分類:蒙古國選舉
01
分類:1993年選舉
外蒙古獨立公投

**外蒙古獨立公投**喺1945年10月20號舉行。舉行呢次公投係因為中華民國同蘇聯簽咗份《中蘇友好同盟條約》，份嘢講明要喺嗰日喺外蒙古（包括科布多，但係唔包括唐努烏梁海）舉行一次公投，畀外蒙古嘅人決定外蒙古應唔應該從中華民國獨立出嚟。

## 經過
中華民國政府特登派內政部次長雷法章帶埋蒙藏委員會、外交部、軍政部等代表，喺10月18號由重慶搭飛機去到庫倫（今烏蘭巴托）睇下投票情形係點。

投票嗰日由外蒙古喀爾喀四部、科布多再加埋18個盟部以戶為單位，所有夠18歲以上唔分男女都可以投票。投票係用記名投票，喺「贊成」同「唔贊成」兩個格仔入面劃線。投票工作喺10月20號午夜就搞掂。以往屬於外蒙古嘅唐努烏梁海係之前就已經畀蘇聯食咗。

## 結果
10月24號，由蒙古中央選舉委員會副主席蓋倫柴勃講開票結果：「成嗰共和國入面合法公民人數有494,074人出嚟投票，贊成獨立有97%，其餘都冇出嚟投票，而且冇人投反對票」。

## 政府態度
中華民國政府喺1946年1月話接受呢次公投結果，承認外蒙古從中華民國獨立出去。

## 攷

分類:蒙古國選舉
分類:1945年選舉
第6屆澳葡立法會選舉

**第6屆澳葡立法會選舉**響1996年9月22號舉行，呢次選舉係葡萄牙喺澳門舉行第六次亦都係最嘅一次澳門立法會選舉，呢屆立法會議員將會全部過渡到澳門特別行政區第一屆立法會（陳繼傑、何厚鏵除外）。

### 制度
唔理係直接定間接選舉，都係用「改良」漢狄法（比例代表制一種）嚟選，即係一組人入面攞到嘅票數除一畀第一個候選人，除二畀第二個候選人，除四（而唔係一般漢狄法嘅除三）畀第三個候選人，以次方嚟畀對應嘅第幾個候選人。呢種方法第一次就用喺1992年選舉入面。

根據六月十一號第151/96/M號訓令第一條，呢次立法會選舉直選部分分咗兩個選區，即係澳門選區同離島選區。但實際上成個澳門都係同一個選區。

### 宣傳
選舉宣傳期由9月7號至到9月20號。

### 直接選舉
自然人選民人數有成116,445人（其中有去投票嘅選民有72,498人，佔62.25%）。

### 間接選舉

## 參選情況
### 直接選舉
本屆有效參選組別有十二組，共產生八個議席。

### 間接選舉

## 委任議員
總督韋奇立委任咗七個議員入立法會，分別係：華年達、艾維斯、潘志輝、羅立文、羅新耀、歐若堅、戴明揚。

## 睇埋
*澳門政治

|width=33% align=center|上屆：**[[第5屆澳葡立法會選舉|第5屆（1992年）]]**
|width=34% align=center|**澳門立法會選舉**第6屆（1996年）
|width=33% align=center|下屆：**[[第2屆澳門立法會選舉|第2屆（2001年）]]**

06
類:1996年選舉
第4屆澳門行政長官選舉

**第4屆澳門行政長官選舉**喺2014年8月31號舉行。結果係現任行政長官崔世安喺冇對手嘅情況成功連任。

## 背景
2014年7月16號，現任行政長官崔世安出嚟話參選連任行政長官，並應承連任之後嘅政府會帶嚟「比較激進嘅變革」。呢次行政長官選舉，選舉委員會會由原嚟三百人加到四百人，提名人數就維持喺六分之一，即係由五十人增加到六十六人。7月21號，崔世安爭已經攞到超過六十六個參選提名。除此之外就冇其他人話要出嚟參選。

## 結果
2014年8月31號，崔世安喺396張選票入面攞到380票成功連任。

由四百人組成嘅選舉委員會，有三個人冇嚟、一個遲到，總票數加埋有396票，其中379票支持崔世安繼續做落去。經過最終點票，今次嘅選舉白票有十三票，廢票三張，但係都唔足以影響到崔世安嘅連任。

## 參考

04
類:2014年選舉
澳門第一屆政府推選委員會

**澳門特別行政區第一屆政府推選委員會**（簡稱推委會）喺1999年4月由澳門特別行政區籌備委員會籌組而成嘅，係負責選出澳門特別行政區第一屆行政長官嘅組織。推委會有二百名推選委員，係由以下四個界別夾埋組成嘅：
#工商、金融界
#文化、教育、專業等界
#勞工、社會服務、宗教等界
#原政界、澳門地區全國人大代表、澳門地區全國政協委員的代表

## 推選委員會委員名單
### 一、工商、金融界（六十人）
馬有禮　　馬秀立　區永強　區宗傑　王守基　王啟翔　王孝仁　王孝行　馮　眾　葉啟明司徒荻林　劉藝良　畢　明　江美芬　　老壽永　許世元　許健康　何佩芬　何厚炤　何桂鈴吳立勝　　吳在權　吳利勳　吳柱邦　　吳榮恪　張偉智　李子豐　李睿恆　楊俊文　陸永根陳志傑　　陳澤武　陳錦靈　招銀英　　林金城　林潤垣　歐家明　鄭志強　施子學　柯為湘胡順謙　　賀一誠　鍾小健　殷飛歷　　莫均益　莫家棟　崔煜林　曹錦泉　梁仕友　梁拔祥梁維特　　蕭志偉　黃義滿　黃國勝　　黃樹森　彭彼得　謝碩文　譚民權　譚伯源　黎振強黃友獅

### 二、文化、教育、專業等界（五十人）
馬有恆　馬若龍　區秉光　區金蓉　孔智剛　尤淑瑞　鄧祖基　馮覺生　關笑紅　劉本立劉羨冰　朱月霞　江濠生　許輝年　何美華　余惠鶯　李公劍　李文欽　李沛霖　李明基李祥立　李鵬翥　杜　嵐　楊允中　楊道匡　陸　昌　陳炳華　陳振華　陳景垣　林　昶林笑雲　歐安利　羅立文　羅肖金　鄭秀明　唐志堅　袁惠清　郭　士　梁少培　梁披雲梁金泉　黃漢強　黃如楷　黃宇光　黃楓樺　黃顯輝　龔　文　鮑馬壯　蔡安安　蔡志龍

### 三、勞工、社會服務、宗教等界（五十人）
區天香　馮金喜　盧學鋒　盧勤心　葉耀榮　鄺榮傑　關翠杏　劉光普　劉炎新　劉潤輝江榮輝　阮子榮　阮毓明　何海威　何婉琪　何錦霞　吳仕明　吳秀瓊　吳素寬　吳培娟宋厚章　李寶來　李筱玉　陳明金　陳潔瑛　陳榮光　陳健英　陳錦華　姍桃絲　林華堅林香生　林淑源　歐寶蓮　羅少榮　鄭康樂　姚鴻明　唐堅謀　高展鴻　崔德祺　梁　奀梁冠峰　蕭卓芬　黃秉賢　黃潔林　釋機修　藍欽文　潘玉蘭　潘志明　薛觀平　霍麗斯

### 四、原政界、澳門地區全國人大代表、澳門地區全國政協委員的代表（四十人）
飛迪華　馬家傑　馮志強　劉衍泉　劉焯華　何玉棠　何厚鏵　吳志良　岑玉霞　張　裕李　康　楊秀雯　汪長南　蘇樹輝　麥健智　官世海　羅永源　　姚汝祥　施綺蓮　柯正平鍾立雄　唐星樵　高開賢　崔　耀　崔世安　崔世昌　崔樂其　　梁　華　梁　宋　梁仲虬梁慶庭　梁慶球　梁秀珍　梁官漢　彭為錦　曾熾明　溫　泉　　廖澤雲　潘漢榮　顏延齡

## 攷

類:澳門選舉
01
類:1999年選舉
第5屆印尼總統選舉

**第5屆印尼總統選舉**喺2009年7月8號舉行，如果攞唔到半數選票就可能會係9月8號舉行第二輪投票。而呢次總統同埋副總統嘅任期由2009年至到2014年。根據印尼國家選舉委員會初步開票結果，做緊總統尤多約諾攞到超過六成選票，預計唔使舉行第二輪投票順利連任，而最終選舉結果會喺7月底公布。

2009年7月24號，印尼選舉委員會宣布，蘇西洛以60.8%嘅得票率，成功連任總統。

## 背景
呢次選舉係印尼第二次全民民選總統同副總統，回顧上一次選舉（2004年），蘇西洛要去到第二輪投票先贏咗想連任做多屆嘅梅加瓦蒂。

2009年2月，現任副總統卡拉宣佈唔會做蘇西洛嘅副手，並講明話如果專業集團黨提名佢做總統侯選人，佢會願意挑戰蘇西洛。

其他有意參選嘅人重包括前總統阿卜杜勒、前人民代表議會議長丹戎、日惹蘇丹總督哈孟庫布沃諾十世 同埋雅加達嘅前市長蘇蒂約索。

## 政治結盟
印尼人民協商會議選舉喺4月9號舉行之後，政黨之間就開始尋找結盟，提名侯選人參選。因為根據2008年頒布嘅總統選舉法，參選人係一定要攞到政黨或者係聯盟提名，要提命嘅政黨或聯盟要係人民協商會議選舉入面攞到至少兩成半選票，又或者係人民代表議會入面攞到至少兩成議席（按宜家560名議員去計，參選人就要攞到112名議員支持）。而印尼憲法法庭亦係2月17號裁定獨立人士唔得參選。想參選嘅人就要喺5月16號午夜之前，去到國家選舉委員會登記。

有消息話現任副總統卡拉所屬嘅專業集團黨會同前總統梅加瓦蒂所屬嘅民主奮鬥黨結盟，同蘇西洛嘅民主黨競選。不過，由於兩黨喺4月13號講唔掂數，原因係專業集團黨希望繼續同蘇西洛結盟以維持影響力。蘇西洛就同多個伊斯蘭團體傾計，企圖結盟控制超過半數嘅國會議席。

4月底，專業集團黨同團體見面，爭取提名卡拉嘅選票。之後，由十個政黨組成嘅聯盟係5月1號成立，其中包括專業集團黨、民主奮鬥黨、大印尼行動黨、人民良知黨、和平福利黨、改革星黨、全國教徒復興黨、全民關注黨、勞工黨同回教教士黨。民族使命黨同統一建設黨曾經考慮加入，但最後都冇加入呢個聯盟。十黨結盟之後冇幾奈，卡拉就隨即宣布同前軍方領袖威蘭多合組名單參選。

5月7號，民主奮鬥黨宣布前總統梅加瓦蒂會參選，但係冇公布副總統人選。民主奮鬥黨高層傾向大印尼行動黨嘅普拉伯沃成為梅加瓦蒂嘅副手，但兩黨要去到登記截止日（即係5月16號）兩日之前才達成咗共識，5月15號公布推舉梅加瓦蒂參選總統，普拉伯沃就參選副總統。

十黨聯盟亦傾好數，如果卡拉同梅加瓦蒂中其中一個人做唔到總統侯選人，另外一個要幫做到總統侯選人競選嚟對抗蘇西洛。

5月12號，蘇西洛公布印尼中央銀行行長布迪奧諾做佢嘅副手。同蘇西洛所屬嘅民主黨聯盟，包括民族復興黨、統一建設黨同公正福利黨，但會估到副手會簡其中一個做聯盟黨。而四個聯盟黨就一度威脅同大印尼行動黨結盟，另推一個參選人出嚟，不過民族復興黨後來對蘇西洛嘅做法表示支持，其餘三個聯盟黨最後亦跟住支持，並參加5月15號喺萬隆舉行嘅提名典禮。不過，公正福利黨就繼續同民主黨談判，要求蘇西洛一旦當選嘅話，權力要同公正福利黨一樣公平分配。

## 攷

## 出面網頁

*  Official campaign site of Megawati Sukarnoputri and Prabowo Subianto
*  Official campaign site of Susilo Bambang Yudhoyono
*  Official campaign site of Jusuf Kalla and Wiranto
*  Indonesian General Elections 2009 Web Archive from the U.S. Library of Congress

分類:印尼選舉
05
橫琴口岸

**橫琴口岸**係中華人民共和國一個地區性嘅陸路邊境口岸，喺廣東省珠海市橫琴新區入面，通過蓮花大橋去到澳門橫琴口岸澳門口岸區。而且喺澳門第二個採用「合作查驗，一次放行」通關模式嘅口岸。

橫琴口岸原址而家已經拆緊，重新起過更大嘅口岸嚟應付日後嘅發展，幫吓關閘分流人潮，而喺佢隔離就起咗嗰臨時口岸過關。2020年8月18號臨時口岸由新嘅聯檢大樓取代。

## 歷史
橫琴口岸喺1999年6月起好，2000年3月28號正式通關。

2014年12月18號開始實現全日廿四小時通關。。

2020年8月18號，橫琴口岸新聯檢大樓正式建成並啟用，原臨時橫琴口岸同埋澳門方面蓮花口岸喺當日下晝3點搬咗去位於新大樓內嘅橫琴口岸澳門口岸區。

## 珠海橫琴口岸聯檢大樓（第四代）

## 珠海連接交通
* 珠海公交巴士線路：14、62、86、88、89、151、826-3、G88、K11、Z50、Z51、Z52、Z55（中途停靠），Z50同埋N20係呢度做總站。
* 廣珠城際鐵路珠海站（位於青茂口岸）
* 珠機城際鐵路橫琴站（位於橫琴口岸負二層）

## 澳門連接交通
### 公共巴士
* 澳門25B巴士（去關閘，經氹仔市區、水坑尾、高士德）
* 澳門25BS巴士（去望德聖母灣，經路氹連貫公路，只喺禮拜一到六朝早同晏晝繁忙時間服務）
* 澳門50號巴士（去路環市區，經石排灣公屋群）
* 澳門102X巴士（去港珠澳大橋，經澳門銀河、黑沙環）
* 澳門701X巴士（去路氹連貫公路，循環線，24小時服務）

### 的士
所有的士到橫琴口岸澳門口岸區或者由該口岸接客要收取澳門幣5蚊嘅附加費。

### 酒店及娛樂場穿梭巴士
而家有澳門威尼斯人/澳門倫敦人/澳門巴黎人、澳門銀河、美獅美高梅同埋新葡京等發財巴線喺日間往返該口岸澳門口岸區。

### 輕軌
澳門輕軌橫琴線橫琴站系橫琴口岸澳門口岸區負一層同負二層

## 睇埋
*中國陸路邊境口岸一覽
*拱北口岸
*青茂口岸
*港珠澳大橋珠澳口岸

## 攷
癦

**癦**，國語叫**痣**，係因為黑色素細胞積聚喺皮某一度而成嘅斑點，通常係深啡色。雖然大部份癦都係良性，唔影響健康，但若果生喺當眼地方，好似面，會有人怕影響儀容而去脫咗佢。
第2屆澳門立法會選舉

**第2屆澳門立法會選舉**響2001年9月23號舉行（第一屆除咗原嚟陳繼杰嘅議席由容永恩頂上之外，全體議員都順利由澳葡立法會過渡），呢次選舉直接選舉就會選十個議員出嚟，社團間選亦選出十個議員出嚟。剩底嘅七個議員就由行政長官收到選舉總結算嘅十五日內委任。全體議員喺10月15號宣誓就職。

## 過程
### 提名
如果要參加直選最少要有四個，最多只有十個嘅候選人組成一隊，同埋最少要有三百，最多要有五百個選民簽名支持先可以報名參選。

如果要參加間接選舉嘅話，就少要攞到有關界別社團嘅四分之一選民提名先可以報名。

### 方式
唔理係直接定間接選舉，都係用「改良」漢狄法（比例代表制一種）嚟選，即係一組人入面攞到嘅票數除一畀第一個候選人，除二畀第二個候選人，除四（而唔係一般漢狄法嘅除三）畀第三個候選人，以次方嚟畀對應嘅第幾個候選人。呢種方法第一次就用喺1992年選舉入面。

選舉以澳門做單一選區。

### 宣傳
選舉宣傳期由9月8號至9月21號。9月22日係冷靜期唔可以進行任何嘅宣傳。

## 參選情況
### 選民
自然人選民人數有159,813人（當中有去投票嘅選民有83,644人，52.34%）；而法人選民嘅人數就有625人，有權投票嘅選民就有3415名，有去投票嘅選民有2,224名，65.12%。

### 直選參選組別
有十五組直選向當局交咗報名表，分別係：

土生葡人
#根在澳門
#新希望（公務員有份代表）

自由開放陣營
#中層人士同盟 
#職工同盟 
#澳門民主民生協進會 
#民權協進會
#民主新澳門
#親民協會

傳統陣營
#群力促進會
#同心協進會 
#娛職聯誼會

商人陣營
#繁榮澳門同盟
#浩然朝陽促進會
#社會經濟改革促進會
#旅遊娛樂文化促進會

### 間選議席
間選加埋有十席，其中四席畀咗「僱主利益」，「勞工」、「專業」、「慈善、文化、教育及體育利益」（俗稱慈文教體）就分別各自攞到兩席。

咁多個界別從來冇派多個提名委員會（組別）出嚟參選，所以就從嚟都冇舉行過差額選舉，亦因為係咁，所以只要係有提名出嚟參選就一定會贏出。

勞工：劉焯華、唐志堅

僱主：曹其真、許世元、鄭志強、高開賢

專業：歐安利、崔世昌

慈善、文化、教育、體育：馮志強、陳澤武

### 直選結果

直選十席贏出嘅人分別有：**[[吳國昌]]**、**[[區錦新]]**、鄭康樂、**[[關翠杏]]**、梁玉華、**[[周錦輝]]**、方永強、**[[梁慶庭]]**、**[[容永恩]]**、張立群當選（粗體字係成功連任）。

以政治派別去計，
* 土生葡人 7.56%
* 自由開放陣營（民主派） 27.46%
* 傳統愛國陣營 36.34%
* 親中商人陣營 28.62%

## 事件
2007年5月10號，初級法院對一宗賄選案進行一審宣判，兩名被告都被裁定「不當扣留證件」罪名成立，判咗佢哋兩年監，緩刑三年，罰款一萬蚊。佢哋兩個人都唔認有人喺背後操控佢哋。

## 攷

## 睇埋
*中國政治
*澳門政治
*1996年澳門立法會選舉
*2005年澳門立法會選舉

## 出面網頁
*澳門基本法
*2001年澳門特別行政區立法會選舉
*2005年澳門特別行政區立法會選舉
*澳門特別行政區立法會

|width=33% align=center|上屆：**[[第6屆澳葡立法會選舉|第6屆（1996年）]]
[[第6屆澳葡立法會補選|第6屆補選（1999年）]]**
|width=34% align=center|**澳門立法會選舉**第2屆（2001年）
|width=33% align=center|下屆：**[[第3屆澳門立法會選舉|第3屆（2005年）]]**
禾花雀

**禾花雀**，又叫**禾雀**，係鵐屬嘅一種雀，亦係種候鳥，平日鍾意響農田生活，食穀維生。

響華南地區，禾花雀係種野味，好多時都會捉佢煲湯或者燒香佢食。
禾蟲

**禾蟲**，係沙蠶科嘅一種昆蟲，形似百足，生活響水稻田嘅泥入面，食腐爛稻根維生。

廣府人亦會食禾蟲，最常見煮法係學缽仔焗魚腸咁，整「缽仔焗禾蟲」。清朝文學家李調元喺佢嘅著作南越筆記記載：「網取之，得醋則白漿自出。以白米泔濾過，蒸為膏，甘美益人。蓋得稻之精華者也。」
新澳門學社

**新澳門學社**係澳門主要社團之一，亦係澳門泛民主派嘅政黨，1992年7月10號成立。新澳門學社亦都同香港泛民主派關係好好，亦多次去拜訪香港泛民主派嘅政黨，第一任理事長係吳國昌，現任做緊理事長係蘇嘉豪。

## 參選
新澳門學社喺1991年12月開始籌組，好快就發展到有一定規模。

1992年10月新澳門學社以**民主新澳門**嘅名，提名吳國昌等八個人出嚟參加第五屆澳門立法會直選，成功攞到一個議席（吳國昌）返嚟。1993年5月新澳門學社再提名區錦新參加第二屆澳門市政議會選舉，區錦新亦攞到一個議席返嚟。

之後吳國昌喺1996年、2001年同2005年都成功連任，而區錦新喺1997年嘅市政議會選舉入面成功連任。之後亦喺2001年同2005年參加立法會選舉都係成功連任嘅。

2009年，兩個現任議員決定試吓分拆兩組出嚟參選：區錦新就用**民主新澳門**嘅名去選，而吳國昌就用**民主昌澳門**嘅名去選。區錦新嗰隊主要係由後生仔組成，吳國昌嗰隊就由成熟政治人組成。結果吳、區兩人，以及民主昌澳門嘅第二候選人陳偉智總共三人出線。

2013年，佢哋都係繼續分拆名單出嚟參選，其中吳國昌、陳偉智就湊成一組用**民主昌澳門**嚟參選，而區錦新則繼續用**民主新澳門**嚟參選，至於喺上屆「民主新澳門」入面嘅第二候選人、學社理事長周庭希就自己開多隊**自由新澳門**出嚟參選。結果三隊互相搶票，諗住有三隊入面有兩隊攞到兩個席位、一隊攞到一席（坐三望五）嘅諗法衰咗，席數又變返之前一樣得兩席。

## 阿頭

## 出書
《新澳門》（ISSN 1729-5129），唔定期出版（嗰年冇選舉就出三期），到2012年5月為止加埋印咗五十期。由第31期開始係入面夾多版《愛瞞日報》，以漫畫之類嘅形式暗串時政。

## 政制發展
2007年7月1號，發表咗《澳門特別行政區民主政制發展方案》，提出咗根住落嚟嗰幾點：
# 以提名委員會代替宜家嘅選舉委員會並一步一步咁增加民主成份；
# 一步一步減少立法會間接選舉同委任議席兼且最終要修改《基本法》以去到立法會全面普選；
# 加強立法會嘅監察權力；
# 設返分區直選嘅市政機構；
# 喺諮詢組織引入界別直選。

## 攷

## 睇埋
* 澳門立法會
* 澳門泛民主派
* 香港泛民主派

## 出面網頁
* 新澳門學社網站
* 民主昌在此
* 新澳門學社 - YouTube

類:政治組織
類:澳門政治
類:澳門組織
飄 (紀錄片)

《**飄**》（）係由香港電視網絡綜藝及資訊節目組製作嘅紀錄片，節目將會走訪世界各地，訪問一班以自己生命改變世界嘅名人。

## 內容大綱
飄，係無懼、無悔，以一生嘅心力，甚至生命，令世界變得更加美好。攝製隊冒住生命危險，走進被戰火催殘嘅阿富汗，被視為邪惡而神秘嘅北韓，被獨裁欺壓嘅緬甸、被輻射恐慌籠罩嘅日本福島，亦去到法國嘅梅村，跟隨佢哋嘅足跡，訴說佢哋飄嘅故事。

## 出面網頁
*香港電視網絡：飄
挑戰 (綜藝節目)

《**挑戰**》（）係香港電視網絡綜藝及資訊節目組於2013年製作嘅真人show節目，節目將安排藝人去到世界各地接受能人所不能嘅任務。

## 內容大綱
挑戰，係人同大自然之間嘅搏鬥，人類意志嘅最大考驗，香港電視網絡展開咗一次電視史上，史無前例嘅挑戰之旅，每一個影像都係用淚水同汗水交織而成，每一個片段都係喺生死邊緣嘅見證。派出電視界幕後精英同幕前知名藝人，遠赴美國穿越龍捲風，去到瓦努瓦圖勇闖活火山，重去到秘魯、日本、泰國、墨西哥同中國等地挑戰極限，體驗地球新奇事物。

## 出面網頁
*香港電視網絡：挑戰
飄 (搞清楚)

**飄**可以係：
*亂世佳人
*飄 (紀錄片)
*飄牌：中國大陸嘅游水產品商。

## 睇埋
*亂世佳人 (搞清楚)
路氹邊檢大樓

**路氹邊檢大樓**喺路氹城蓮花路，係澳門同中國廣東省珠海市兩個陸路出入口口岸嘅其中一個，經蓮花大橋去到橫琴口岸嗰度過關。目前已停用，由新建口岸横琴口岸替代。

## 經過
* **路氹邊檢大樓**喺2000年3月跟住蓮花大橋通車而開關，係第二個澳門同珠海市連接嘅陸上交通口岸。路氹邊檢大樓嘅落成，分流咗關閘邊檢大樓嘅遊客入嚟澳門。

* 路氹邊檢大樓過關同關閘邊檢大樓唔同，行人係唔可以經蓮花大橋行路過去橫琴口岸，所以過關嘅人都要搭指定巴士去到對面嘅邊檢大樓。而岐關同澳巴就有提供蓮花口岸專線巴士來回服務，車費用人民幣、澳門幣或者港幣都係三蚊，除咗可以畀現金之外，重可以用澳門通畀，但係就冇車資優惠。

* 喺2005年9月17號開始，由於珠海市橫琴口岸嘅出入境大堂出現咗結構問題，所以就搞到路氹邊檢大樓陪佢一齊關閉，但係開車過關嘅通道就冇關閉照樣服務。之後到2007年5月1號先重開。
* 由2014年12月18號開始，路氹邊檢大樓改為全日二十四小時開放。
* 2020年8月18號下晝3點，橫琴新口岸正式運作啟用，路氹邊檢大樓同時正式停用，由橫琴新口岸入邊嘅橫琴口岸澳門口岸區取代。

## 睇埋
*關閘
*青茂口岸
*蓮花大橋
*蓮花口岸專線巴士
*橫琴口岸

## 攷
澳門選舉

澳門選舉制度係嚟自葡萄牙統治澳門嗰時建立嘅。

## 由來
葡萄牙爆發革命之後推翻薩拉查統治嘅獨裁政權，之後葡萄牙政府就話實行「非殖民化」嘅政策，葡萄牙被逼放棄晒海外啲殖民地，搞到世界上好多嗰葡萄牙屬地都紛紛從葡萄牙獨立出嚟，繼安哥拉同莫三鼻給獨立之後，葡萄牙承認澳門唔係葡萄牙嘅殖民地，而係葡萄牙幫中國管理澳門，係特殊地區嚟，唔再將澳門當為殖民地或者叫「澳門省」，而係另行制定一份同澳門特殊情況適應嘅章程」，即係《澳門組織章程》，而呢份嘢就係奠定咗今後澳門選舉發展同規模。

份嘢入面嘅有關選舉大致內容：
*澳門每四年選一次立法會議員。
*澳門立法會選舉制度係用漢狄法，即係第一個候選人攞到嘅票數除一，第二個就除二，第三個就除三，一直咁計落去。
*澳門立法會有一定數量議員由澳督委任。

之後一直到1992年嘅立法會選舉有民主派嘅第三個候選人都贏出，之後立法會多個政黨就拎呢份嘢出嚟修法，將漢狄法改良，以等比方法嚟除候選人得票，即係由第三個候選人開始就除四，第四個就除八，第五就除十六，即1、2、4、8、16、32...，一直咁計落去。

1999年12月20號澳門回歸，之後就由《澳門基本法》取代《澳門組織章程》，選舉大容大致一樣，只係畀人改咗小小嘢，由澳督委任一定數量議員改由行政長官委任，同時亦增加咗四大界別嘅選舉委員會嚟選澳門行政長官。

2012年8月29號立法會通過政改，又畀人叫做**加二加二加一百**，即係由2013年立法會選舉同2014年行政長官選舉開始，立法會直選加兩席、間選加兩席，行政長官選舉委員會成員加多一百人落去。

## 攷
*《澳門組織章程》
*《澳門基本法》
蘆洪市河

**蘆洪市河**（），又嗌，古名（應讀英），係中國湖南永州一條河，係湘江上游嘅一級支流，屬洞庭湖水系。佢發源自東安黃花山東麓，喺冷水灘滙入湘江。

## 概況
蘆洪市河發源嘅黃花山，係東安、邵陽嘅界山，幹流嘅源頭喺東安大盛鎮嘅栗木沖，之後流過東安啲市鎮，比如新圩江、伍家橋、蘆洪市、端橋舖，之後喺端橋舖嘅車游村出東安，最後喺冷水灘嘅高溪市滙入湘江。

蘆洪市河全長80公里，有大細支流15條，流域面積1070平方公里，多年平均徑流量6.3億立方米，平均流量19.89秒立米。自然落差204米，水能理論蘊藏量一萬千瓦，平均坡降2.2%。流域內地勢西北高、東南低，山地面積佔40%，伍家橋以上係山區，以下係山丘平坦區，沿河有啲平地，尤其蘆洪市以下啲地比較平坦，係農耕區。

蘆洪市河嘅名以蘆洪市鎮嘅名來起，而佢嘅古名叫應水，東安嘅前身叫應陽，意思係話當時縣治嘅位置係應水嘅北面，呢個縣治就係而家嘅蘆洪市。

## 攷


類:湖南地理
唐寧

**唐寧**可以係：

*唐寧 (香港)：原名**江麗娜**，香港女演員
*唐寧 (四川)：四川女歌手，2009年湖南衛視「快樂女聲」全國20強。
*唐寧 (山東)：山東女演員兼歌手，喺2007年做過上海東方衛視嘅快樂男聲節目嘉賓。
鎖匙窿

**鎖匙窿**係鎖上面畀人插鎖匙入去嘅窿，亦係一把鎖最緊要嘅部份。鎖匙窿有各種唔同形狀，主要係睇返配咩嘢鎖匙。

如果個鎖匙窿封住咗（譬如有人惡作劇倒膠水落去），把鎖就會廢咗。
俄國牛柳絲

**俄國牛柳絲**（）係俄羅斯菜式，主要用到牛柳絲，加埋酸忌廉、洋蔥、磨菇、第戎芥辣、拔蘭地煮。

呢味餸喺香港都流行，多數做碟頭飯嘅餸，但為咗就返香港人口味，好多都唔落酸忌廉，反而會落茄醬，睇落色水紅而唔白，呢個就叫俄羅斯牛肉飯，同俄菜本身個版本相差都幾遠。
孖生

**孖生**（），又叫**孖胎**、**雙生**、**雙胞胎**，係人同其他胎生動物同一次生仔生咗兩個出嚟。

孖生主要分同卵孖生、異卵孖生兩種。前者因為嚟自同一粒受精卵，所以個樣會好似，好易睇得出係孖生。後者因為精子唔同，差別就會大啲，而且有機會唔同性別，叫**龍鳳胎**。

孖生出世時間通常相差唔夠一個鐘，先出世嘅叫**大孖**，遲出世嘅叫**細孖**。

## 分類
孖胎有得分做同卵（identical）同異卵（fraternal）兩種：
### 同卵孖胎

同卵孖胎指兩個嚟自同一粒受精卵，兩兄弟或者兩姊妹嘅基因係完全一樣咁滯。

### 異卵孖胎

異卵孖胎指兩個嚟自兩粒唔同嘅受精卵；喺前者嗰種情況下，而喺呢種情況下，兩兄弟姊妹嘅基因得嗰大約 50% 相同。

## 遺傳

## 註釋

## 睇埋
*分身
*孖胎悖論

## 攷
手扣

**手扣**，又叫**孖葉**，係鎖住人手腕嘅架撐，用金屬整，有兩個扣分別扣實左右手，中間有鎖鍊連住，通常都係警察用嚟鎖住犯人。
手腕

**手腕**係手嘅前臂同手板之間嘅骹位部份。人通常會用呢個部位戴錶，或者手鍊、手鈪、手繩。

手腕亦係靜脈血管比較明顯嘅地方，可以用嚟數脈搏，中醫會用呢個位把脈，而有啲自殺嘅人亦會選擇割一刀割脈流血唔停到死。
手板

**手板**，又叫**手掌**，係手嘅手腕外面嘅部份，連住手指。

手板正面叫**手心**，背面叫**手背**。手心有好多紋理，有玄學理論認為反映一個人命運，呢樣學問叫睇掌或者掌相。
默書

**默書**係語文嘅教學方法，主要用嚟訓練學生聽發音同埋寫啱字，分做**[[讀默]]**同**背默**兩種。讀默就畀學生聽一句寫一句；背默就要學生預先記熟一段字，之後無任何提示下寫返出嚟。
鎖

**鎖**係種保安架撐，傳統就要用到鎖匙開，逐漸發展到電子方式，入密碼或者用各種方式開。
鹽湖城

**鹽湖城**（，簡稱**Salt Lake**，縮寫**SLC**），舊譯**所叻**，係美國猶他州首府，喺大鹽湖左近，大約住咗20萬人。


Salt Lake City-12-Stadt-Berge-1980-gje.jpg
Salt Lake City-02-Capitol-1980-gje.jpg
Salt Lake City-04-Capitol-1980-gje.jpg
Salt Lake City-06-Mormonenkapelle-1980-gje.jpg
Salt Lake City-08-Mormonentempel-1980-gje.jpg
Salt Lake City-10-Mormonentempel-1980-gje.jpg
Salt Lake City-14-Wasserturm1980-gje.jpg
Salt Lake City-18-Fight Back-Drive 55!-1980-gje.jpg|1980
Salt Lake City-20-Strasse-1980-gje.jpg
Salt Lake City-22-Berge-1980-gje.jpg
丹佛

**丹佛**（**Denver**）係美國哥羅拉度州首府，喺洛磯山脈山腳、普拉特河岸邊，大約住咗65萬人。

## 文獻

類:哥羅拉度州
類:美國城市
底特律

**底特律**（**Detroit**），舊譯**積彩**，係美國密芝根州城市，喺底特律河岸邊，對面係加拿大安大略嘅溫莎，大約住咗70萬人。
納殊維爾

**納殊維爾**（**Nashville**）係美國田納西州首府，大約住咗60萬人。佢係美國鄉村音樂嘅中心。

## 文獻

類:田納西州城市
蒙哥馬利

**蒙哥馬利**（**Montgomery**）係美國阿拉巴馬州首府，喺阿拉巴馬河岸邊，大約住咗35萬人。
哥倫布 (俄亥俄州)

**哥倫布**（**Columbus**），舊譯**加欖巴士**，係美國俄亥俄州首府，大約住咗80萬人。